Ðurić: "Otvoreni Balkan" naišao na razumevanje u uticajnim krugovima u SAD | Radio Kosovska Mitrovica\nÐurić: “Otvoreni Balkan” naišao na razumevanje u uticajnim krugovima u SAD\n26. August, 2021 13:33 |\nAmbasador Srbije u SAD Marko Ðurić izjavio je danas da je razvoj infrastrukture jedan od fokusa politike SAD, baš kao i srpske politike, i naglasio da je jedna od najboljih priča o tome na koji način je iz temelja promenjena paradigma srpske politike, “Otvoreni Balkan” i zalaganje Srbije za ukidanje granica u regionu.\n“Inicijativa ‘Otvoreni Balkan’ čiji je jedan od kamena temeljaca postavio predsednik Aleksandar Vučić, a u kojoj su učestvovali i drugi regionalni lideri, je balkanska, domaća, zdrava inicijativa, ali i inicijativa koja je naišla na razumevanje u vrlo uticajnim političkim krugovima u SAD”, rekao je Ðurić na TV Hepi.\nOn je dodao da je to jedno od polja gde se poklapaju srpski i američki interesi.\nĐurić je rekao da će nastaviti da promoviše srpsku poziciju u SAD na svaki mogući način, a da je rezultat koji će “isporučiti” do kasnog proleća iduće godine tri ili četiri puta veći srpski kokus, otvoreno trgovinsko predstavništvo na zapadnoj obali SAD, nova zgrada ambasade Srbije u Vašingtonu i obeležavanje 140 godina diplomatskih odnosa Srbije i SAD na veoma dobar način nizom događaja.\nNa pitanje o izjavama iz Prištine da neće da poštuju Briselski i Vašingtonski sporazum, Ðurić, koji je i bivši direktor Kancelarije za KiM, rekao je da izjava nekadašnjeg predsednika vlade u Prištini Ise Mustafe da treba izbeći formiranje Zajednice srpskih opština govori o licemerstvu Prištine.\nTo, kaže, govori da je među albanskim partijama, za razliku od srpskih, stvoreno takmičenje u tome ko će da zauzme tvrđi stav prema relacijama sa Beogradom.\n“Potpuni apsurd je da Isa Musatafa, koji je potpisao Briselski sporazum, izlazi i sam demonizuje sporazum”, naglasio je Ðurić.\nSmatra da direktna posledica toga neće biti samo nastavak nesprovođenja tog sporazuma, nego i dodatno produbljivanje nepoverenja u sam proces dijaloga.\n“Kako vi da se dogovarate sa nekim ako se stvori konsenzus u kome učestvuje čak i onaj ko je sporazum postigao, o tome da se generalno sporazumi ne primenjuju. O čemu onda da se dogovaramo”, upitao je Ðurić.\nPre dva dana je, kaže, pročitao u medijima da su prištinski sudovi pokrenuli krivične postupke protiv NN počinilaca koji su u Gračanici napisali grafite “Kosovo je Srbija”, zbog navodnog izazivanja rasne, nacinalne i verske mržnje.\n“Tamo se stvara jedna neverovatna politička klima u kojoj postaje apsolutno nekažnjivo vršiti napade na Srbe, u kojoj se partije takmiče ko će biti tvrđi prema Srbiima, a s druge strane institucije okreću svoju oštricu postojano prema svemu sto je srpsko na toj teritoriji”, naveo je Ðurić.\nPresuda Todosijeviću kršenje Briselskog sporazuma\nIstakao je da je veoma važno što se državni vrh, uključujući predsednika Aleksandra Vučića, oglasio povodom presude Ivanu Todosijeviću i naveo da je povodom tog slučaja bilo mnogo ozbiljnih razgovora sa predstavnicima međunarodne zajednice.\n“Neću objaviti sve detalje, ali srpska strana je izvršila ozbiljan pritisak koristeći sve instrumente koji nam stoje na raspolaganju da međunarodnoj zajednici i delu međunarodne zajednice koji je odgovoran predočimo da je takvo ponašanje neprihvatljivo. Videćemo, to neće proći onako kako su zamislili”, poručio je Ðurić.\nPovodom bojkota srpskih sudija na KiM zbog presude Todosijeviću, Ðurić je rekao da je iz medija saznao da sudije nisu juče došle na posao u znak solidarnosti, podrške i protesta zbog kršenja Briselskog sporazuma.\nNaglasio je da je Todosijević osuđen kršenjem Briselskog sporazuma, zato što mu je sudilo veće sačinjeno od Albanaca, a po Briselskom sporazumu morala su da u veću budu dva Srbina i jedan Albanac.\nIstakao je i da su srpske sudije i tužioci na KiM pokazali da imaju karakter i hrabrost.\n“Ne želim nista drugo da izgovaram što bi otežalo njihov položaj. I oni i svi naši ljudi treba da znaju da Srbija ozbiljno radi na tome da ih podrži i da nisu sami”, rekao je Ðurić.


BEST Beograd\t23.01.2011 17:31\nUdruženje studenata tehnike Evrope - BEST Beograd biće domaćin 29. Generalne skupštine BEST-a od 14. do 22. aprila\nBeograd, Srbija - Od 14. do 22. aprila ove godine, Udruženje studenata tehnike Evrope - BEST Beograd biće domaćin 29. Generalne skupštine BEST-a. Tokom devet dana trajanja ove konferencije, u Srbiji će se okupiti preko 300 delegata - studenata tehnike, tehnologije i prirodnih nauka, sa 89 uglednih univerziteta iz 30 evropskih zemalja - kako bi zajedno diskutovali i donosili odluke koje se tiču budućnosti ove studentske mreže.\nGeneralna skupština (eng. General Assembly of BEST) je najvažniji međunarodni radni sastanak na nivou Udruženja. Održava se jednom godišnje, a u njenom radu aktivno učestvuju delegati svih BEST-ovih lokalnih grupa.\nSvečano otvaranje Generalne skupštine održaće se 15. aprila u Beogradu. Uz delegate i organizatore, njemu će prisustvovati predstavnici državnih institucija, Univerziteta u Beogradu i visokog rukovodstva značajnih međunarodnih i domaćih kompanija koje sarađuju s BEST-om. Pored govora visokih zvanica, celodnevno otvaranje obuhvata prezentacije kompanija, internacionalni sajam poslova za delegate, organizatore i druge domaće studente, kao i studije slučaja na preko 10 tema iz savremene inženjerske prakse.\nPreostalih nedelju dana Skupštine biće posvećeno plenarnom zasedanju tokom kog će delegati svih lokalnih grupa i rukovodstvo BEST-a diskutovati o delovanju organizacije i njenom razvoju, evaluirati kvalitet i ishode realizovanih projekata, kao i izabrati novo rukovodstvo i vođe velikih međunarodnih projekata poput Evropskog inženjerskog takmičenja (EBEC), Centra za karijernu podršku (BCS) i Simpozijuma o obrazovanju (EoE).\nBEST Beograd je lokalna BEST grupa pri Univerzitetu u Beogradu, koji podržava sve njene aktivnosti. Postoji od 2003. godine, trenutno broji preko 100 članova i do sada je organizovala devet međunarodnih stručnih kurseva, četiri inženjerska takmičenja i šest izdanja godišnjeg sajma poslova "JobFair - Kreiraj svoju budućnost!" Tokom proteklih 7 godina, preko BEST-a Beograd je na kurseve, takmičenja i druge događaje širom Evrope otputovalo preko 700 domaćih studenata, a u Srbiji je gostovalo gotovo 900 studenata iz inostranstva.\nO BEST-u i Generalnoj skupštini možete se detaljnije informisati putem internet prezentacija: www.best.eu.org i www.best.rs.


Beogradska berza: Energoprojekt bio najprometnija akcija prošle nedelje, Impol Seval najveći dobitnik | Gde Investirati\nIndeks Belex15 je ojačao 0,3% na 746,1 poen, dok je ukupan promet u trgovanju iznosio 1,6 milijardi RSD (12,6 miliona EUR).\nNajprometnija akcija na tržištu bio je građevinar Energoprojekt holding (ENHL) koji je zabeležio promet od 39,3 miliona RSD, uglavnom blago fluktuirajući oko nivoa od 1.450 RSD. Akcije Energoprojekta nalaze se u fokusu investicione javnosti više od mesec dana nakon što je kulminirao sukob na relaciji uprava – Napred razvoj, koji predstavlja najvećeg pojedinačnog akcionara ove kompanije posle države. Direktor Energoprojekta, Vladimir Milovanović, izjavio je beogradskim medijima “da se možda sprema neprijateljsko preuzimanje kompanije”, te da je ispred Energoprojekta podneta prijava Komisiji za hartije od vrednosti u vezi sa velikim trgovanjem u proteklom periodu kada su na strani kupovine bili kastodi računi.\nNaftna industrija Srbije (NIIS) je lagano porasla protekle sedmice na 747 RSD uz promet od 9,8 miliona RSD. U petak je objavljeno da je umesto dosadašnjeg generalnog direktora kompanije, Kirila Kravčenka, imenovan njegov naslednik Kiril Tjurdenjev. Za osam godina vođstva, Kravčenko je uspeo da od NIS-a, državnog gubitaša, napravi visokoprofitabilnu kompaniju, koja je ostvarivala solidne profite čak i u godinama velikog pada cene sirove nafte.\nAerodrom “Nikola Tesla” (AERO) je, nakon snažnog rasta s početka marta, zabeležio i sedmicu u kojoj je registrovan pad vrednosti. Akcije najveće domaće vazdušne luke pale su 3,4% na 1.330 RSD uz promet od 9,2 miliona RSD. Ova kompanija je u petak nakon trgovanja objavila da je u prošloj godini ostvarila prihod od 8,5 milijardi RSD (rast od 5,1%) i dobit od nepune tri milijarde RSD (pad od 10,3%).\nMeđu prometnijim hartijama protekle sedmice bila je i Komercijalna banka (KMBN) koja je zabeležila promet od 7,5 miliona RSD, uglavnom u cenovnom rasponu 1.780-1.790 RSD. Ove sedmice će Komercijalna banka objaviti finansijski izveštaj za prošlu godinu, a očekuje se da će drugu godinu u nizu objaviti gubitak usled većeg otpisa nenaplativih potraživanja.\nDobitnik nedelje bio je Impol Seval (IMPL) koji je zabeležio rast od 9,2% na 3.398 RSD uz promet od tri miliona RSD. Ovaj proizvođač aluminijuma iz Sevojna još uvek nije objavio rezultate za prošlu godinu, a njegova matična kompanija iz Slovenije je saopštila da je lani zabeležila rekordan bruto profit od 35 miliona EUR. Impol Seval je u 2016. bio najveći dobitnik na Belexu sa rastom od 142,6%, dok u tekućoj godini registruje skok od 28%.\nPrevious Azijske berze: Akcije pale, dolar oslabio\nNext Turska uvela carine na poljoprivredne proizvode iz Rusije\nTags BelexBeogradska berzaberzanedeljni pregled\nCena električne energije porasla 300 odsto u ovoj nedelji\nElektrična energija je na berzama dostigla istorijske vrednosti i njena cena se za samo nekoliko ledenih dana utrostručila. Sa 50 evra koliko je megavat koštao na berzi krajem prošle nedelje,\nWall Street: Indeksi na najvišim nivoima od 1999. godine\nIndeksi američkih berzi u ponedeljak su dosegli najviše nivoe u poslednjih 17 godina, delimično zahvaljujući skoku cena nafte što je podstaklo rast akcija u sektorima energije i sirovina.


Za sada nema nikakvih naznaka da ruska i kineska vakcina neće biti priznate kao “validne”, a predsednica Evropske komisije Ursula fon der Lajen je naglasila da je cilj digitalnih zelenih propusnica da se olakša život Evropljanima i omogući im da bezbjedno putuju u, i van EU, kako zbog posla, tako i turistički.\nIdeju uvođenja digitalnih propusnica naročito zagovaraju mediteranske zemlje koje žive od turizma i koje je pandemija korone prošle godine žestoko pogodila. Protivnici kovid pasoša ukazuju na kršenje ljudskih prava i diskriminaciju nevakcinisanih (iz bilo kog raloga), povjerljivost podataka, mogućnost falsifikovanja…\nImajući u vidu koliko je spora i troma mašinerija EU, najoptimističniji scenario je da će se propusnice pojaviti u EU krajem juna ili početkom jula i propusnice će sadržati podatke o vakcinaciji, negativnom testu na koronu za one koji nisu vakcinisani i ljekarske potvrde onih koji su preležali kovid 19 i za koje se vjeruje da su zaštićeni, makar privremeno.\nMalta je zajedno sa Španijom i Grčkom najglasniji zagovornik imuno-pasoša, a prošlog mjeseca Izrael – koji je već uveo sistem kovid propusnica i olakšice za one koji su vakcinisani – i Grčka su dogovorili način na koji će biti olakšano putovanje vakcinisanim turistima.\nIzraelski premijer Benjamin Netanjahu i grčki premijer Kirjakos Micotakis dogovorili su se još početkom februara kako da pomognu turistički sektor opustošen 11-mjesečnom pandemijom.\nNa osnovu njihovog dogovora, turisti koji imaju potvrdu da su vakcinisani (obje zemlje vakcinišu Fajzerovom vakcinom) biće u mogućnosti da putuju u Grčku i Izrael “bez ikakvih odraničenja, karantina, ičega”, rekao je Netanjahu.\nVelika Britanija, koja je uz Izrael, apsolutni prvak u vakcinaciji “povukla je nogu” najavom da njihove državljane očekuje ljeto bez restrikcija. Rezervacije aviokarata lou kost kompanije EasyJet iz Britanije su skočile zbog čega su sada i druge zemlje pod pritiskom da urade isto, pristanu na kovid pasoše i olakšaju putovanje svojim građanima.\n“To je dobro za nas”, rekao je Grigoris Tasios iz Federacije grčkih hotelijera. Grčka je sada u pregovorima sa Londonom oko davanja olakšica britanskim turistima.\nMeđunarodna asocijacija za vazdušni prevoz (IATA) najavila je da će krajem marta uvesti takozvane kovid putne propusnice, kao i digitalni sistem za rezultate testova i potvrde o vakcinaciji, što će “olakšati međunarodna putovanja”. Iz te asocijacije poručuju da je neophodno da vlade počnu da izdaju građanima digitalne potvrde o vakcinaciji, koje se mogu unijeti u njihovu putnu ispravu.


Nije sve crno, ekonomija je siva | Radio Trebinje\n22. марта 2015., 18:23\nU RS najmanje 143.000 nezaposlenih, a svaki peti stanovnik BiH preživlјava sa 1,5 evra dnevno, dok svaki šesti u krevet ode gladan…\nBANJALUKA | Kao u retko čemu, u Republici Srpskoj i BiH postoji opšta saglasnost da je nedostatak radnih mesta glavni problem.\nU trenutku kada nadležne institucije u RS iznose podatke o 143.000 onih koji čekaju posao, Ministarstvo rada i boračko invalidske zaštite RS poručuje da je smanjenje nezaposlenosti jedno od strateških pitanja za vladu i da će za sprovođenje Akcionog plana zapošlјavanja u ovoj godini biti izdvojeno više od pet miliona evra.\nDirektor Zavoda za zapošlјavanje RS Milko Čolaković izjavio je da je u RS realno nezaposlenih oko 143.000. „Od toga je 30 odsto mladih do 30 godina, a u evidencijama imamo i tri doktora nauka i 20 magistara, a o masterima da i ne govorim”, rekao je Čolaković. On smatra da su osnovni uzroci velike nezaposlenosti u BiH problem „nakaradnog” školovanja, ali i pasivnost inspekcijskih organa prema sivoj ekonomiji, tim pre jer podaci govore da samo u Srpskoj „na crno” radi 60.000 lјudi. „Imam običaj da u šali kažem da u BiH nije sve crno – ekonomija je siva. Mislim da je krajnje vreme da se, kada je reč o zapošlјavanju, u BiH pređe sa reči na dela”, rekao je Čolaković. Istovremeno, ministar rada Milenko Savanović kaže da će za projekat „zajedno do posla”, kojim su obuhvaćena deca poginulih boraca, ratnih vojnih invalida i demobilisanih boraca biti izdvojeno 1,25 miliona evra. On je dodao da će za zapošlјavanje osoba koje imaju više od 45 godina biti izdvojeno 1,25 miliona evra. „Za zapošlјavanje u privredi predviđeno je 2,25 miliona evra”, dodao je Savanović i napomenuo da je potrebno zaustaviti stranačka zapošlјavanja, pogotovo kada je reč o nekvalitetnim kadrovima.\nZanimlјiva su pisanja medija u RS povodom ovih problema, pa se tako u jednoj analizi prenose istraživanja međunarodnih organizacija po kojima u BiH postoji preko 90 multimilionera, od kojih svaki poseduje više od 30 miliona dolara, što ukazuje na sve veći jaz između bogatih i siromašnih. Kao argument za ove navode iznose podatak da je samo u prošloj godini u BiH uvezeno preko četiri miliona maraka skupocenih satova, od kojih je najskuplјi koštao 12.500 evra.\n„U zemlјi u kojoj je preko pola miliona lјudi bez posla, prošle godine je na uvoz automobila potrošeno 250 miliona evra”, navodi se u analizi i dodaje da podaci humanitarnih organizacija pokazuju da svaki peti stanovnik BiH preživlјava sa svega 1,5 evra dnevno, dok svaki šesti u krevet ode gladan. Problemom rasterećenja privrede i rasta zaposlenosti poslednjih meseci bavi se i Vlada RS kroz izmene desetak zakona koji su u skupštinskoj proceduri, a kojima se, između ostalog, predviđaju olakšice za realni sektor i inicira umanjenje stope indirektnih poreza na osnovne životne namirnice. „Prioritet je reforma klјučnih sektora radi rasterećenja privrede”, rekla je nedavno Želјka Cvijanović, premijerka RS.\nSva istraživanja rađena godinama unazad pokazuju da građani cele BiH nezaposlenost smatraju najvećim problemom. U jednom od njih, koje je krajem prošle godine objavio USAID, navodi se da 49,3 odsto građana nedostatak posla prepoznaje kao najveći problem. BiH je, po podacima Agencije za rad i zapošlјavanje BiH, u ovu godinu ušla sa stopom nezaposlenosti od 27,5 odsto, dok nominalna stopa nezaposlenosti u BiH dostiže i do 44 odsto, što je stavlјa na samo dno u regionu i Evropi.\nU toj agenciji navode da je u januaru ove godine nezaposlenost porasla za 0,74 odsto. Mnogi smatraju da je ovakvo stanje glavni razlog za sve veće interesovanje građana za učenje stranih jezika, najpre nemačkog, jer šansu sve češće vide i u traženju posla van granica. U školama za učenje jezika u Srpskoj potvrđuju sve veću zainteresovanost građana svih uzrasta za kurseve jezika. Ništa veći optimizam ne bude ni stavovi demografa, koje ovih dana prenose mediji, po kojima bi BiH do 2050. mogla biti zemlјa staraca, budući da previđaju da bi se broj stanovnika dotad mogao smanjiti za 20 odsto.\nOptimizam koji prkosi i nemogućem\nDio Vinograda i Prljače sutra bez vode


Lejkersi na pobedu od šampionske titule u NBA ligi\nBeta 7. oktobra 2020. 07:25\nKošarkaši Los Andjeles Lejkersa poveli su protiv Majamija sa 3:1 u finalu NBA lige, pošto su noćas pobedili sa 102:96.\nLejkerse su predvodili Lebron Džejms sa 28 poena, 12 skokova i osam asistencija i Entoni Dejvis sa 22 poena, devet skokova, četiri asistencije i četiri blokade. Dejvis je 38,5 sekundi pre kraja pogodio „trojku“ kojom je obezbedio pobedu ekipi iz Los Andjelesa.\n„To je bio važan potez, veoma važan trenutak. Ne samo za Dejvisa već i za našu franšizu“, rekao je Džejms o „trojci“ Dejvisa u završnici.\nDobru partiju prikazao je i Kentavijus Koldvel Poup koji je meč završio sa 15 poena i pet asistencija, dok je Deni Grin dodao 10 poena za Lejkerse.\nU ekipi Majamija Džimi Batler postigao je 22 poena, uz 10 skokova i devet asistencija, a Tajler Hiro 21 poen, sedam skokova i tri asistencije. Dankan Robinson imao je 17 poena, a Bem Adebajo 15 poena i sedam skokova.\n„Kao što sam uvek govorio, oni su zaista, zaista, zaista dobra ekipa i moramo da odigramo skoro savršeno da bismo ih pobedili. To sada nismo uradili… Analiziraćemo, izvući ćemo pouke, ali ne smemo da izgubimo više nijedan meč“, rekao je Batler.\nOvo je 36. put da neka ekipa ima vodjstvo od 3:1 u NBA finalu. U prethodnih 35 puta, ekipa koja je vodila osvojila je šampionski prsten 34 puta, osim 2016. godine, kada je Klivlend predvodjen Lebronom Džejmsom uspeo da preokrene seriju protiv Golden Stejta.\nPeta utakmica na programu je u noći izmedju petka i subote.


Predsednik opštine Negotin Vladimir Veličković organizovao je prijem za Milenu Momčilov koja je završila Pravni fakultet na Beogradskom univerzitetu sa prosečnom ocenom 10,00. | TV Istok\nPredsednik opštine Negotin Vladimir Veličković organizovao je prijem za Milenu Momčilov koja je završila Pravni fakultet na Beogradskom univerzitetu sa prosečnom ocenom 10,00.\nDate: 05 avgusta, 2021\nPredsednik opštine Negotin Vladimir Veličković organizovao je prijem za Milenu Momčilov koja je rodom iz Vidrovca, a završila je Pravni fakultet na Beogradskom univerzitetu sa prosečnom ocenom 10,00. „Milena i mladi uspešni ljudi poput nje ohrabruju nas da naša omladina stasava u kvalitetnu akademsku populaciju, koji će svoje dalje usavršavanje poput ove mlade Negotinke nastaviti na naučnom polju.\nMilena Momčilov je jedna od najboljih među najboljima kojima su nedavno uručene stipendije “Dositeja” u organizaciji Fonda za mlade talente Republike Srbije, inače je trenutno na na master studijama na beogradskom Pravnom fakultetu .“Drago mi je što sam bio u prilici da popričam sa Milenom i njenim roditeljima, obzirom da sam joj bio profesor u srednjoj školi, još su jače emocije koje trenutno osećam“, istakao je predsednik opštine, dodajući da je evidentno da da su iz ovog kraja ponikli brojni uspešni mladi ljudi.\nNa putu daljeg usavršavanja Milena planira da nakon završenog mastera upiše i doktorske studije, te da svoju karijeru trasira u naučnim krugovima. Međutim ova mlada uspešna pravnica naglašava da će se vrlo rado odazvati svakom pozivu gde je neophodna njena pomoć njenom rodnom gradu. Odgovarajući na novinarska pitanja Milena kaže da je Gimnazija u Negotinu dobra osnova za dalje usavršavanje i da omogućava mladima da pronađu svoja interesovanja i ustreme se ka ostvarivanju svojih ciljeva.\nNauka, kultura, umetnost čini se da imaju uporište u omladini u ovom delu Srbije, o tome svedoče i brojna dostignuća naše omladine na raznim poljima.\nPrevious : BUDUĆNOST GRADA ZAJEČARA: Grad Zaječar važna destinacija na turističkoj mapi Srbije\nNext : 7. avgusta počinju preventivni pregledi


PREDLOG ZAKONA O IZMENAMA I DOPUNAMA ZAKONA O BEZBEDNOSTI SAOBRAĆAJA NA PUTEVIMA: Zaposleni u auto-školama nezadovoljni su zbog obaveze da polažu ispit na svakih pet godina i da pohađaju seminare\nNekoliko stotina instruktora vožnje zaposlenih u auto-školama iz cele Srbije, protestovali su 27. decembra 2017. godine ispred zgrade Vlade Republike Srbije u Beogradu. Instruktori se bune zato što moraju svake godine da pohađaju seminare o unapređenju znanja, a posle pet godina, da bi produžili dozvolu za rad, moraju da polažu ispit koji sami plaćaju. Oni nisu zadovoljni odredbama Predloga zakona o izmenama i dopunama Zakona o bezbednosti saobraćaja na putevima kojim se, kako kažu, diskriminiše njihovo zanimanje. Obučeni u fluorescentne prsluke, okupili su se na uglu Nemanjine i Ulice Kneza Miloša, a u znak protesta u nizu su parkirali automobile auto-škola.\n"Prosek starosti instruktora je 50 godina i sve su to ljudi sa iskustvom. Sada ih teraju da čitaju 1.800 strana literature da bi položili ispit. Da ne pričam kakva su to pitanja, koja nemaju veze sa bezbednošću saobraćaja. Cilj bi trebalo da bude da stvaramo bolje mlade vozače, da bude bezbednija situacija u saobraćaju, a ne da idemo na ispite i da gubimo vreme", kaže Milan Todorović, predavač u beogradskoj auto-školi i instruktor vožnje.\nNjegov kolega Siniša Miletić iz Medveđe, koji decenijama radi kao instruktor vožnje u auto-školi u Leskovcu dodaje da iskusne instruktore pred penzijom teraju da uče i polažu ispite.\n"Svi živimo od ovog posla i prehranjujemo svoje porodice. Ako izgubimo posao, šta ćemo da radimo", pita on. Predstavnici auto-škola tražili su sastanak sa Zoranom Mihajlović, potpredsednicom Vlade Republike Srbije i ministarkom građevinarstva, saobraćaja i infrastrukture. Pošto ih je ona odbila, zahtevali su da ih primi premijerka Ana Brnabić.\nU međuvremenu Ministarstvo građevinarstva, saobraćaja i infrastrukture oglasilo se saopštenjem: "Pošto je problematika koja ih zanima u nadležnosti Agencije za bezbednost saobraćaja, sa kojom su u prethodnom periodu u više navrata imali sastanke, predstavnike auto-škola uputili smo na nadležnu instituciju". U Agenciji za bezbednost saobraćaja su odgovorili da su uvek otvoreni za saradnju, ali, kako kažu, u ovom slučaju se direktno govori o ljudskom životu.\n"Podsećamo da su ovo odredbe Zakona o bezbednosti saobraćaja na putevima ("Sl. glasnik RS", br. 41/2009, 53/2010, 101/2011, 32/2013 - odluka US, 55/2014, 96/2015 - dr. zakon i 9/2016 - odluka US - dalje: Zakon) koje su na snazi od 2009. godine i do sada (osam godina) niko nije imao primedaba na njih", navode u Agenciji.\nZakonom je propisano da svi kadrovi koji osposobljavaju kandidate za vozače – predavač teorijske obuke, instruktor vožnje i ispitivač na vozačkom ispitu – moraju posedovati dozvolu (licencu) koju izdaje Agencija za bezbednost saobraćaja.\n"Zakonodavac je pošao od pretpostavke da samo kvalitetni i obučeni, licencirani kadrovi u procesu osposobljavanja mogu biti uzor vozačima i kandidatima za vozače i mogu mladom vozaču pružiti pravilnu obuku", zaključuju u Agenciji za bezbednost saobraćaja.\nU svetu je različita praksa kada je reč o pitanju vremena trajanja licence za instruktore, ali se obavezno produžava nakon položenog ispita (testa provere znanja.). U Sloveniji se svake treće godine polaže ispit i produžava licenca a u Hrvatskoj svake četvrte godine. U Nemačkoj, na primer, licenca važi četiri godine, dok se u Francuskoj posle svakog odslušanog seminara za unapređenje znanja, jednom godišnje obavezno polaže i test.\nIzvor: Vebsajt Politika, Aleksandar Bojović, 27.12.2017.


Najmanje četiri osobe su poginule, a četiri su povređene prilikom granatiranja sajma u Damasku, javili su sirijski mediji.\nObnovljeni Međunarodni sajam u Damasku održava se od 17. do 26. avgusta. Izložbi prisustvuju zvanične delegacije i oko 1.300 privrednika iz arapskih i drugih zemalja.\nNapad je usledio tri dana nakon što su sirijske vlasti ponovo otvorile sajam, prvi put od izbijanja rata u toj zemlji, navodi agencija AP.\nSirijski zvaničnici su otvaranje sajma proslavili kao "pobedu" i znak povratka poverenja u Siriji.


Jeremić: Posejali smo seme pobune | Autonomija\nJeremić: Posejali smo seme pobune\n"Zlo neće otići samo od sebe"\nPredsednik Narodne stranke Vuk Jeremić rekao je danas da se Srbija nalazi u fazi „dubokog sna sa ponekim pulsom otpora“ aktuelnoj vlasti koju je opisao kao „totalitarni režim zla“.\n„Narodna stranka je posejala nadu, seme pobune da se može reći ‘ne’ i ja vam sada kažeme Narodna stranka je naredna stranka koja će voditi državu“, kazao je Jeremić na sednici Glavnog odobra stranke.\nOn je funkcionere svoje stranke, ali i čitave opozicije pozvao da budu jedinstveni, kako bi u narednom periodu sačuvali dostojanstvo građana, tradiciju i izborili se protiv „zla koje neće otići samo od sebe“.\nJeremić je trenutno stanje u zemlji pisao kao „prokletu avliju“.\n„U prokletoj avliji nema sreće, nema pravde, postoji gospodar i njegova svita, a samo za njih ta avlija nije prokleta, za sve druge jeste“, rekao je Jeremić i dodao je i da je glavni razlog zbog čega sam odlučio započene borbu, taj što se „korov i kancer se ne povlače sami od sebe“.\nJeremić je govorio o polažaju Srbije u svetu i tome da je ona pred izborom da bude „bedem“ ekstremizmu sa Bliskog istoka, kako to žele velike sile, ili da bude „veliko trgovinsko čvorište“.\nDodao je da će se Srbija i Kosovo razgraničiti početkom 2019. godine.\nPrema njegovim rečima, predsednik Srbije Aleksandar Vučić rekao je istinu da je njegova politika po pitanju Kosova „doživela krah“, jer je shvatio da nije dobio podršku građana, ali da zapravo „iza kulisa“ nastavlja da vodi politiku razgraničenja.\n„Razgraničenje znači da sa one strane granice, koja više neće biti administrativna linija, da će ostati 90 odsto teritorije pokrajine KiM i delovi onoga što zovemo jug Srbije, a što Albanci zovu Preševska dolina“, upozorio je Jeremić.\nDodao je i da razgraničenje znači da Kosovo postaje punopravni član Ujedinjenih nacija, što je uvod u stvaranje „Velike Albanije“.\n„U međunarodnom pravu ne postoji ništa što može da spreči dve članice UN da se ujedine u jedinstvenu državu. Kada govorim o Velikoj Albaniji, govorim o jednoj neizbežnoj i realnoj opasnosti“, rekao je on.\nJeremić je upozorio i da kada se jednom „u miru odreknete teritorije“, da to postaje jedinstven primer i da će tako postupati drugi sa sličnim aspiracijama.\nLider Narodne stranke je kazao i da nije daleko trenutak kada će aktuelni režim biti pobeđen, koji je postao simbol „agresivnosti i bahatosti“.\n„Uveren sam da taj trenutak nije mnogo daleko, u šta se sumnja gledajući televiziju u kojoj se smenjuje politički i nepolitički rijaliti“, rekao je on.\nNakon obraćanja Jeremića, sednica Glavnog odbora Narodne stranke je zatvorena za javnost, a kako je najavljeno, iza zatvorenih vrata analiziraće se rad stranke i biće donet i niz pravilnika.


Liga šampiona: Crveno-beli u okviru 2.kola gostuju u Parizu\n03. oktobar, 2018.\nEkipa Crvene zvezde večeras igra drugi meč grupne faze Lige šampiona, a protivnik u ovoj rundi najelitnijeg takmičenja biće im francuski PSŽ.\nVečerašnjim mečevima drugog kola grupne faze nastavlja se takmičenje u okviru Lige šampiona u sezoni 2018/19. Među najboljim timovima Evrope nalazi se i srpski šampion, ekipa Crvene zvezde, a protivnici u grupi su im izuzetno zvučna imena svetskog i evropskog fudbala - Napoli, PSŽ i Liverpul. Nakon debitantskog remija sa ekipom Napolija (0:0) na stadionu ’’Rajko Mitić’’ naredni rival crveno-belih je francuski šampion PSŽ. Popularni ’’sveci’’ su izraziti favoriti u ovom susretu, kao jedan od najskupljih timova na planeti i jedan od ozbiljnijih favorita za osvajanje ovog takmičenja, pa nema sumnje da je ovo najveći izazov za crveno-bele u ovoj grupi.\nNa spisku putnika našli su se: Milan Borjan, Zoran Popović, Filip Stojković, Marko Gobeljić, Vujadin Savić, Miloš Degenek, Srđan Babić, Milan Rodić, Nenad Krstičić, Branko Jovičić, Dušan Jovančić, Lorenco Ebisilio, El Fardu Ben, Slavoljub Srnić, Goran Čaušić, Milan Jevtović, Veljko Simić, Marko Marin, Nikola Stojiljković, Kafu i Milan Pavkov.\nStanje na tabeli grupe C nakon 1.kola:\nRaspored preostalih utakmica – Grupa C\n3.kolo, 24.oktobar / Liverpul - Crvena zvezda (21:00h)\nMeč na stadionu ’’Park prinčeva’’ u Parizu igra se danas, u sredu 03.oktobra 2018.godine, sa početkom u 18:55 časova (RTS-1).


Tarifa G3 | GRAWE Srbija\nTarifa osiguranja života G3 ne predviđa puno pokriće tokom celog trajanja osiguranja.\nPo doživljenju, odnosno isteku ugovora o osiguranju, korisniku osiguranja se isplaćuje cela ugovorena osigurana suma sa pripadajućom dobiti.\nU slučaju prirodne smrti osiguranika u toku trajanja osiguranja, ugovorena osigurana suma se isplaćuje korisniku osiguranja i to nakon isteka ugovorenog trajanja osiguranja zajedno sa ukupno pripisanom dobiti.\nU slučaju smrti osiguranika usled nezgode, korisniku osiguranja se isplaćuje cela ugovorena osigurana suma, a po isteku trajanja osiguranja deo osigurane sume i pripadajuća dobit.\nIsplata naknade pre isteka ugovorenog trajanja osiguranja\nAko u slučaju smrti osiguranika u toku trajanja osiguranja korisnik osiguranja ne želi da sačeka istek ugovorenog trajanja osiguranja, ugovor se raskida i isplaćuje se deo osigurane sume, odnosno iznos osigurane sume za slučaj smrti u trenutku nastanka smrti osiguranika zajedno sa do tada pripisanom dobiti.


Nova stranka: Otvaranje poglavlja je teret za Vučića | Autonomija\nNova stranka: Otvaranje poglavlja je teret za Vučića\n"To će biti težak namet Vučiću koji je korupciju i strah uveo kao legitimne metode vladanja"\nNova stranka pozdravila je večeras otvaranje poglavlja 23 i 24 u pristupnim pregovorima EU i Srbije ocenivši da će to „primorati” vlast Srpske napredne stranke (SNS) da se „pozabavi zaštitom vladavine prava koju poslednje četiri godine sistematski urušava“.\n„Otvaranje poglavlja 23 i 24 u pristupnim pregovorima sa EU važno je za suštinsku demokratizaciju društva. Pre svega, za zaštitu ljudskih i manjinskih prava, dostizanje slobode medija, nezavisnosti pravosuđa i institucija neophodnih za kontrolu izvršne vlasti. Dakle, svega onoga što je Vučić u svom apsolutizmu suspendovao i time Srbiju degradirao na nivo primitivne države“, piše u saopštenju.\nNova stranka je ocenila da otvaranje poglavlja podrazumeva da će se i EU, kroz institucije, angažovati u obezbeđivanju mehanizama vladavine prava u Srbiji.\n„To će biti težak namet Vučiću koji je korupciju i strah uveo kao legitimne metode vladanja. Uz nadzor iz Brisela, samoproglašenom jedinom policajcu, tužiocu i sudiji biće teže da bez ikakvog srama uzvikuje kako ne da ministre odgovorne za smrt sedam osoba u padu helikotera. Neće moći ni da sa dosadašnjom lakoćom, na koju je navikao, pod fantomkama usred noći ruši deo grada i maltretira građane“, navela je Nova stranka.


Aegean Airlines, Egean Beograd, Aegean kontakt\nAvio kompanija Aegean Airlines – istorijat\nAegean Airlines je grčka avio kompanija, druga po veličini u Grčkoj, osnovana 1987.godine. Današnje ime je zvanično u upotrebi od 1999. Godine, od 2005. godine avio kompanija započinje saradnju sa Lufthansom, od 2006. godine sa portugalskim TAP-om, 2008. sa Brisel Erlajns-om, a 2010. godine pridružuje se Star Alijansi.\nOd oktobra 2013. godine prevozilac postaje vlasnik svog najvećeg konkurenta na domaćem tržištu, avio kompanije Olimpik Er, međutim obe su avio kompanije sačuvale svoja imena, logo, zasebne flote i zaposlene.\nAvio kompanija Aegean – destinacije\nMrežu destinacija čine većina evropskih gradova, kao i aerodromi u Egiptu, Izraelu i na Kipru. Avio kompanija povezuje direktno Beograd sa glavnim gradom Grčke – Atinom. Avio kompanija Aegean-flota\nAvio kompanija Aegean – flota\nAvioni iz flote kompanije Aegean Airlines su opremljeni sa najmodernijim bezbednosnim sistemima. Flotu Aegean Airlines-a čine sledeći tipovi aviona: Airbus A319, Airbus A320, Airbus A321, Dash 8 Q400, Dash 8-100, ATR 48.\nAvio kompanija Aegean – komfor na letu\nPutnicima u ekonomskoj klasi su na raspolaganju kožna sedišta.\nZa vreme puta imaju pristup zabavnom programu, a jedan od kanala prikazuje informacije o letu i mapu sa označenjem gde se trenutno nalazi avion. Putnici u biznis klasi imaju sledece prednosti: ulazak u avion odvojenim ulazom i mogućnost odabira sedišta do 24 h pre leta. U kabini putnici mogu uživati u udobnim foteljama, a za veći komfor putnika, u svakom redu srednje mesto je prazno. Putnici ove klase dobiće piće dobrodošlice, za vreme leta poslužuje im se topli obrok, predjelo, čokoladice, kafa, alkohol, tople peškire i novine.\nAvio karte Aegean Airlines - Destinacije


Poljska i Litvanija sa Ukrajinom za teže sankcije Rusiji: Moskva negira da ima nameru da napadne\nPoljska i Litvanija pridružile su danas Ukrajini i pozvale da Zapad uvede teže sankcije Rusiji zbog toga što Moskva gomila svoje trupa u blizini ukrajinske granice, a to izaziva strepnju od moguće invazije.\nPutin smatra da su "Ukrajina i Rusija osuđene na istu sudbinu"\nZvaničnici američke obaveštajne službe tvrde da je Rusija rasporedila oko 70.000 vojnika u blizini svoje granice sa Ukrajinom i da se, kako se procenjuje, sprema za invaziju početkom sledeće godine.\nOSAM ZAHTEVA RUSIJE ZAPADU Traže da se NATO ne širi više u istočnoj Evropi i da se odreknu vojnog delovanja u Ukrajini\nMoskva negira da ima nameru da napadne, ali je zahtevala od NATO da uskrati članstvo Ukrajini i drugim bivšim sovjetskim zemljama i poništi odluku o novom vojnom raspoređivanju snaga severnoatlantske alijanse u centralnoj i istočnoj Evropi, prenosi AP.\nPoljski predsednik Andžej Duda i predsednik Litvanije Gitanas Nauseda sastali su se sa predsednikom Ukrajine Volodimirom Zelenskim u Hutin na zapadu Ukrajine, na Karpatima da bi demonstrirali svoju podršku Kijevu povodom ruskog vojnog pregrupisavanja duž ukrajinske granice.\nU zajedničkom saopštenju objavljenom nakon sastanka, trojica lidera su pozvala međunarodnu zajednicu da Rusiji uvede snažnije sankcije zbog agresije na Ukrajinu.\nOni su još jednom apelovali na Kremlj da "deeskalira situaciju povlačenjem svojih trupa sa ukrajinskih granica i privremeno okupiranih teritorija".\nPoljska Litvanija Ukrajina Vojska Rusija\n"Najoštrije osuđujemo kršenje nacionalnog suvereniteta": Grčka tvrdi kako je Turska ponovo povredila njihov vazdušni prostor\nČOVEK ZBOG KOG SU NOVAKA DEPORTOVALI IZ AUSTRALIJE Skot Morison odlazi sa vlasti: Opozicija VODI NA IZBORIMA\nSvetska zdravstvena organizacija PREDUZIMA MERE: Radi se na smernicama za smenjenje širenja majmunskih boginja\nČOVEK KOJI JE RAZVEO SRBIJU I CRNU GORU Zvali su ga "tihi Amerikanac", a ima TAJNU VEZU sa Putinom, Milom Đukanovićem i ratom u Ukrajini\nRuska vojska tvrdi: "Uništili smo veliku pošiljku zapadnog naoružanja"\nOPASAN VIRUS NE PRESTAJE DA SE ŠIRI Potvrđen prvi slučaj majmunskih boginja u Švajcarskoj\nPAO AVION U FRANCUSKOJ Najmanje pet osoba POGINULO, sumnja se da je dete bilo u letelici


Ako imate jednosoban stan ili studio a voleli biste da u njemu imate i radni kutak, garderober u kom možete da šetate, ali i francuski krevet, a uz sve to i funkcionalnu dnevnu sobu, iako zvuči kao fikcija, sa napretkom tehnologije ovo je zaista moguće.\nPredstavljamo vam američku kompaniju ’’Ori Living’’ koja je svojim inovativnim rešenjem osnažila ljude koji žive u malim stanovima. Kako navode, veruju da bi se prostori trebalo proširiti i prilagoditi našem životu, a ne obrnuto, a zastupaju ideju da nam pametniji prostori mogu pružiti potrebnu fleksibilnost i pružiti iskustvo koje želimo, transformišući se bez napora - poput magije.\n''Ori living'' spaja nameštaj u jedan element, koji je dinamičan i transformiše se u funkciju potrebnu u određenom trenutku. Primera radi, kada spavate, nije vam potreban garderober u kom možete da šetate, stoga se on u momentu sakriva i ostavlja više prostora.\nSam sistem funkcioniše kroz kombinaciju mehanike, elektronike, robotike i softvera. Dodirom na dugme ili putem aplikacije na telefonu, funkcionalni nameštaj se pomera na točkove kako bi obezbedio još nekoliko kvadratnih metara stambenog prostora.\nKonfiguracija ovog pokretnog elementa može biti raznolika, pa tako jedna strana može sadržati uvučeni krevet i tv komodu, dok druga može ponuditi radni kutak sa garderoberom, ili bilo koju drugu kombinaciju koja štedi prostor. Ukoliko pak nestane struje, Ori living nameštaj se automatski prebacuje na manualni modalitet, kako bi bilo moguće lako i privremeno pomerati ceo sistem ručno. Više o Ori nameštaju saznajte u video prilogu koji sledi.\nOri living, Robotika, Enterijer, Mali stan, Pokretni nameštaj, Organizacija prostora, Multifunkcionalna soba, Multifunkcionalni prostor, Spavaća soba, Radni kutak, Garderober


Mala privreda može da podstakne razvoj čitavog društva - Beo News | Vesti iz Srbije, Australije i ExYu\nVojvođanska banka će naredne nedelje, tačnije od 20. maja početi program dodele zajmova malim i srednjim preduzećima.\nNa ovaj način želimo da stimulišemo preduzetnike, vlasnike malih firmi, ali i poljoprivrednike da povećaju svoju proizvodnju, kaže tim povodom Zvonko Gobeljić, direktor Vojvođanske banke i predsednik Kreditnog biroa.\nPrema njegovim rečima, ova banka želi da podrži kompanije koje imaju dobre poslovne ideje, a nemaju dovoljno sredstava da ih ostvare. U tom smislu, formulisani su i uslovi za dobijanje ovih zajmova.\nZa dobijanje ovih kredita mogu da konkurišu sva preduzeća sa većinskim privatnim kapitalom, ona kojima su potrebna sredtva za nabavku opreme i mašina. Dovoljno je da obezbede 30 odsto učešća, navodi Gobeljić.\nGobeljić podseća na važnost razvitka malih i srednjih preduzeća, u kontekstu razvoja čitave privrede i povećanja BDP-a.\nPrema podacima Evropske banke za obnovu i razvoj, u većini zemalja Jugoistočne Evrope, učešće malih i srednjih preduzeća u bruto domaćem proizvodu je više od 50 odsto. Za razliku od ove, statistika našeg regiona pokazuje da još mnogo moramo da radimo kako bi ovaj sektor privrede postao uspešniji. Tako, recimo, Bosna i Hercegovina ima svega sedam, a Srbija i Crna Gora 7,8 malih I srednjih preduzeća na 1000 stanovnika, ističe Gobeljić.\nDirektor Vojvođanske banke u Beogradu dodaje da je baš ovo razlog za odluku da se upravo malim preduzećima izađe u susret i omogući kreditiranje po najpovoljnijim uslovima. Rok otplate kredita je tri do pet godina, ali uz grejs period od godinu dana. Kamatna stopa je do15 odsto, a na kijentima je da odluče hoće li rate vraćati svakog meseca ili kvartalno.


Nov izgled platoa ispred Gradske kuće Lajkovac do pravoslavne Nove godine – GEM info\nNov izgled platoa ispred Gradske kuće Lajkovac do pravoslavne Nove godine\n17/11/2018 19/11/2018 Redakcija 0 Comments\nUređenje platoa ispred Gradske kuće u Lajkovcu, ukoliko to vremenski uslovi dozvole, biće završeni do pravoslavne Nove godine, rekao je predsednik opštine Lajkovac Andrija Živković i dodao da će to biti jedan od novih simbola ove opštine. Samo u novembru mesecu ugovoreni su poslovi u vrednosti od preko 100 miliona dinara a do kraja meseca trebalo bi da počnu radovi i na uređenju lajkovačke zelene pijace, dodao je Živković.\nSve što je planom predviđeno za 2018. godinu, rukovodstvo opštine Lajkovac polako privodi kraju. Među planiranim radovima je uređenje platoa ispred Gradske kuće koji će centru varošice dati novo lice. Među nadolazećim radovima je i uređenje zelene pijace a samo u novembru ugovoren je posao u vrednosti većoj od 100 miliona dinara, izjavio je predsednik opštine Lajkovac Andrija Živković.\nKada je u pitanju plato ispred gradske kuće na njemu će biti fontana sa dva manja rečna toka u obliku slova L. Deo prostora će da sadrži uzvišenje na kojem će biti postavljena kaskadska fontana, pa će plato biti kombinacija ravnih vodenih površina sa fontanom a čitav prostor biće oplemenjem klupama i zelenilom, dodao je Živković.\nŠeruj post "Nov izgled platoa ispred Gradske kuće Lajkovac do pravoslavne Nove godine"\n← Lazarevčani složni za usvajanje zakona Roditelj – negovatelj\nКonferencija za medije predsednika opštine povodom izgradnje MHE u slivu Mlave →


Ratni izvještač BBC-a: Tokom opsade Sarajeva civili glavna meta napada - Klix.ba\nSuđenje Karadžiću Ratni izvještač BBC-a: Tokom opsade Sarajeva civili glavna meta napada\nRatni izvještač BBC-a: Tokom opsade Sarajeva civili glavna meta napada\n14.12.2010. u 16:56\nU nastavku suđenja bivšem predsjedniku Republike Srpske Radovanu Karadžiću, svjedok Tužilaštva u Haagu i nekadašnji ratni izvještač BBC-a, kazao je u utorak da su tokom opsade Sarajeva civili bili glavna meta napada, te da su najviše ubijani snajperima i gelerima granata.\nMartin Bell, reporter britanskog BBC-a koji je skoro četiri godine izvještavao iz ratnog Sarajeva, ispričao je u Sudu u Haagu da je stanovništvo tokom opsade bilo izloženo svakodnevnoj opasnosti, te da su se u prosjeku svakih pet minuta događali napadi granatama.\n"Sukobu su najviše bili izloženi sami građani Sarajeva. Civli su ubijani neselektivno i to u svakodnevnoj borbi za život. Najviše ranjavanja sam snimio od snajperske paljbe i granata i to u redovima za vodu ili humanitarnu pomoć. Ubijani su isključivo civili, žene i djeca", kazao je Bell.\nBell je ponovio da je stanovništvo Sarajeva tokom opsade živjelo godinama u "nemogućim uslovima", jer su bili gladni, žedni i u nevjerovatnom strahu.\nRadovana Karadžića, bivšeg predsjednika Republike Srpske i vrhovnog komandanta njenih oružanih snaga, Haški tribunal tereti se za genocid i druge zločine počinjene od 1992. do 1995. godine na području BiH. Tužilaštvo tereti Karadžića i za granatiranje i snajperisanje Sarajeva koje je provođeno radi “ubijanja, sakaćenja, ranjavanja i terorisanja civilnog stanovništva”. Tokom granatiranja i snajperisanja, kako se navodi u optužnici, ubijeno je i ranjeno na hiljade civila.\n"Tokom svoje karijere izvještavao sam iz 15 zemalja zahvaćenih ratnim sukobima. Nigdje kao u Sarajevu nisam vidio takav strah kod ljudi. Gubili su konstantno na težini, čak su i posivili od straha. Nisu imali mogućnosti da pobjegnu, bili su u klopci u ratu koji se činio beskrajnim", ispričao je svjedok.\nBell je tokom unakrsnog ispitivanja ponovio da je rat u BiH bio drugačiji od bilo kog ratnog područja gdje je bio, kako po „žestini“ i neselektivnosti ubijanja između vojnika i civila, tako i po kršenju Ženevskih konvencija i običaja ratovanja.\n"Historija naroda u BiH je dosta složena. Sukob jeste ličio na građanski rat, ali ja to ne mogu okarakterisati. Mene su obučavali da izvještavam nepristrasno i kada sam pisao o Srbima, uvijek sam ponavljao da živite istinu kao nijedan narod na svijetu, pozivajući se čak na 1389. godinu i bitku na Kosovu. Ipak, za ubijanja civila ne postoji opravdanje", kazao je svjedok.\nTokom svjedočenja Bell je rekao da je kao reporter često išao na Pale i razgovarao sa srpskim vojnicima. Za vrijeme rata uradio je i intervju s Karadžićem, koji je, prema njegovom kazivanju, do augusta 1994. godine bio korektan prema stranim izvještačima. Nakon toga, kako je rekao Bell, nijednoj stranoj reporterskoj ekipi nije više bio omogućen dolazak na Pale.\nUnakrsno ispitivanje ovog svjedoka nastaviće se u srijedu, 15. decembra, javio je BIRN-Justice Report.


90 minuta plaćenog predizbornog programa i to isključivo van udarnih termina. Ova pravila važe za lokalne, parlamentalne i predsedničke izbore, i izbore za nacionalne savete manjina. Ona moraju da obezbede fer izbore, korektnu izbornu kampanju i podjednaku zastupljenost svih stranaka.\nPredizborni plaćeni termini mogu da se emituju bez prekida najviše trideset minuta , ali ne od 6 do 9, i od 19 do 23 časova kada je reč o televizijskom programu, i na radiju od 6 do 9, kao i od 15 do 19 časova.\nNovina je i to da emiter nije dužan da emituje predizborni plaćeni program, ali ukoliko se za to odluči mora svim izbornim listama, odnosno kandidatima, obezbediti jednake programske, tehničke i finansijske uslove.\nJednom u toku kampanje izborna lista se može opredeliti za prilog od 30 minuta, ali u danu kada se ona emituje neće imati pravo na petominutni prilog.\nUkoliko neka izborna lista, odnosno kandidat nije zainteresovan za termin, emiter taj termin nema pravo da ustupi drugoj listi ili predsedničkom kandidatu.\nPravo emitovanja plaćenih predizbornih termina, koji pod tim nazivom moraju biti jasno i označeni, nemaju javni servisi i to ne samo RTS i RTV već i emiteri čiji je osnivač lokalna samouprava.\nDužina trajanja informativnih emisija u kojima gostuju predstavnici izbornih lista nije ograničena i stvar je uređivačke politike medija, ali mora pre svega biti u interesu građana i označena kao predizborni program.


FILOZOFSKOM FAKULTETU U PALAMA DODIJELJENE LICENCE ZA DVA NOVA STUDIJSKA PROGRAMA\nMinistarstvo za naučnotehnološki razvoj, visoko obrazovanje i informaciono društvo Republike Srpske dodijelilo je Filozofskom fakultetu Univerziteta u Istočnom Sarajevu licence za nove studijske programe - Istorija i arheologija i Ruski jezik i književnost i međunarodni politički odnosi.\nUpis studenata na ove studijske programe počeće u drugom upisnom roku, saopšteno je iz Univerziteta u Istočnom Sarajevu.\nDekan Filozofskog fakulteta Draga Mastilović rekao je Srni da je riječ o dva savremena studijska programa urađena prema provjerenim evropskim modelima, od kojih se očekuje da privuku veći broj studenata.\n"Značajno je istaći da su to dvopredmetni studijski programi koji omogućavaju, ne samo šire obrazovanje, nego i veću mogućnost zaposlenja. Osim toga, omogućavaju i bolju međunarodnu saradnju i razmjenu studenata, tako da su naša očekivanja velika", naveo je Mastilović.\nOn je istakao da za ove studijske programe već postoji interesovanje.\nGovoreći o studijskim programima za koje posljednjih godina ne postoji veće interesovanje studenata, Mastilović je najavio da će Filozofski fakultet već od septembra krenuti u nove reforme po tom pitanju koje će podrazumijevati integrisanje pojedinish studijskih programa prema evropskom modelu.\n"Pokušaćemo da ne ukidamo te studijske programe, već da ih reformišemo, odnosno da više studijskih programa integrišemo u jedan sa više izlaznih modula. Smatramo da će to biti dobar put ka očuvanju tih programa, ali ćemo više znati već od septembra kada počenemo sa tim pripremama", rekao je Mastilović.


Simulacijom tragičnih nesreća, tuzlanski bajkeri skrenuli pažnju na važnost sigurnosti u saobraćaju - Objektivno\nSimulacijom tragičnih nesreća, tuzlanski bajkeri skrenuli pažnju na važnost sigurnosti u saobraćaju\nKao i ranijih godina, Moto klub “Tuzla” u saradnji sa pripadnicima Ministarstva unutrašnjih poslova TK i danas je organizovao akciju simboličnog naziva “Pogledaj dva puta i spasi život”. Zbog toga je prvog dana vikenda na jedan sat djelomično bio usporen saobraćaj na sjevernoj gradskoj magistrali na dionici puta neposredno ispod novoizgrađenog pješačkog mosta pored Panonskih jezera.\nKako su istakli organizatori, ovom akcijom se želi skrenuti pažnja svim učesnicima u saobraćaju na sve, po život opasne situacije u kojima su obično najugroženiji pješaci, biciklisti i motociklisti.\n“Simbolično, 14. aprila kada većina moto klubova organizuju okupljanja i promotivne vožnje u svojim sredinama, mi smo odlučili realizovati jednu ovakvu aktivnosti kojom ćemo preventivno utjecati na svijest naših sugrađana i što je najvažnije, na svijest svih onih koji učestvuju u saobraćaju” – kazali su organizatori.\nDanašnjim aktivnostima izvedena je simulacija nekoliko tragičnih nesreća koje su, nakon izazvane pažnje prolaznika i drugih učesnika u saobraćaju, poslužile kao dobra prilika za podjelu informativnih letaka i promo flajera.\nU poslijepodnevnim satima, pored slapova u kompleksu Panonskih jezera bajkeri, motociklisti i drugi učesnici današnje akcije, kažu, nastavili će interaktivno druženje te upriličili tribinu o podizanju svijesti o bezbjednosti u saobraćaju i korištenju zaštitne opreme.\nMelania Trump povodom raketiranja Sirije: “Hvala američkim vojnicima”


Simpo radi bez zastoja : Nadlanu.com\nSimpo radi bez zastoja\nObjavljeno 11. mar 2008. / 12:05:05\nZUBIN POTOK, 07. mart 2008. (FoNet) - Predsednik Upravnog odbora Kompanije "Simpo" i poslanik SPS u republičkoj Skupštini Milan Nikolić rekao je FoNetu, prilikom obilaska fabrike ove kompanije u Zubinom Potoku, da je "u ovim teškim vremenima najvažnije da Srbi ostanu na svojim ognjištima na Kosovu i Metohiji".\nNikolić je rekao da je neophodno obezbediti za Srbe na KIM "normalne uslove za život i rad i Simpo na tome radi već dugo godina".\nOn kao primer navodi fabriku lameliranog nameštaja u Zubinom Potoku koja devedeset odsto svoje proizvodnje izvozi i jedna je od retkih srpskih fabrika na Kosovu koja još radi.\n"Mi imamo sto odsto zaposlene kapacitete, a naši proizvodi idu u skandinavske zemlje. Ono što Simpo može da uradi konkretno za opstanak Srba jeste obezbeđivanje njihove egzistencije ovde i mi smo sa radnicima upravo o tome razgovarali. Planiramo još veću uposlenost kapaciteta, jer tržište za naše proizvode postoji, a uskoro ćemo primiti još najmanje dvadeset novih radnika".\nOn očekuje i dogovor sa Vladom Srbije kako bi se stvorili što bolji uslovi za opstanak Srba na Kosovu, ali ističe da je Simpo u proteklih osamnaest godina sam brinuo o svoji radnicima u Zubinom Potoku i njihovim porodicama i da oni, osim plate u ovoj fabrici, nisu primali nikakav kosovski dodatak ili druge prinadležnosti zato što žive na Kosovu.\nPo njegovim rečima "ova fabrika je sastavni deo matičnog preduzeća "Simpo", pa će u procesu prodaje društveno kapitala biti privatizovana i ona".\n"Simpo" je u fazi traženja strateškog partnera. "Uslov od koga nećemo odustati je i da budući vlasnik ne može da otpušta radnike Simpa posle kupovine fabrike", rekao je Nikolić.\nFabrika u Zubinom Potoku, koja zapošljava u ovom trenutku devedeset sedam radnika, prošle godine je izvezla više od 20.000 stolica u Norvešku.


Oslobođenje - 24. SVEM: Predivno muzičko putovanje uz goste iz Slovenije i Mozarta\n24. SVEM: Predivno muzičko putovanje uz goste iz Slovenije i Mozarta\nPredivan koncert uz sjajne umjetnike/Damir Ćumurović\nDrugi koncert kamerne muzike u okviru 24. SVEM-a održan je večeras a bio je posvećen gostu iz Slovenije, hornisti Boštjanu Lipovšeku. Ovaj dragi i vrsni ljubljanski muzičar čest je gost Sarajeva, a u našem gradu redovno nastupa još od 1997.\n- Od tada, svake 3-4 godine sam tu i uvijek mi je zadovoljstvo svirati u vašem lijepom Sarajevu, kazao je Lipovšek nakon uvodnog dijela koncerta na kojem je izveden Kvintet za hornu, violinu, dvije viole i violončelo.\nLipovšek je za ovu priliku okupio svoje kolege i prijatelje za uistinu posebno muzičko putovanje koje je održano u Bošnjačkom institutu. Lipovšeku se na pozornici pridružila njegova supruga, uspješna flautistica Milena Lipovšek, te gudački kvartet kojeg čine članovi Simfonijskog orkestra RTV Slovenije: Kana Matsui, Gea Pantner Volfand, Jožef Bisak i Maruša Bogataj.\nSarajevska publika je osim Mozarta, uživala i u odabranim romansama Leona Sinigaglie i baladama Erica Ewazena.\n24. SVEM: Petrit Çeku – gitarist jasno profiliranog umjetničkog stila\n18/05/2018 u 11:30 h\nMozart za pamćenje na 24. Sarajevskim večerima muzike\n17/05/2018 u 19:08 h\nZvanično otvaranje Sarajevskih večeri muzike: Čajkovski i Prokofjev za klavir i orkestar\n11/05/2018 u 12:52 h\n24. SVEM: Pijanista Aljoša Jurinić otvara festival\n10/05/2018 u 16:19 h\nSarajevske večeri muzike donose kvalitetan program\n09/05/2018 u 14:35 h\nPočinju 24. sarajevske večeri muzike\n07/05/2018 u 18:37 h


NIS pustio u rad 14. mini elektranu | NIS\nNIS > Presscentar > Vesti > NIS pustio u rad 14. mini elektranu\nUkupna snaga postrojenja je 2,41 MW, dok vrednost investicije iznosi 2,6 miliona evra\nOvom investicijom je ukupan nivo ulaganja NIS-a u program izgradnje malih elektrana u Srbiji dostigao ukupno 15 miliona evra, a njihova snaga iznosi 14,5 MW, što je dovoljno za snabdevanje strujom čak 20 hiljada domaćinstava. Osim električne energije, na naftno gasnim nalazištima se proizvodi i toplotna energija ukupne snage 4 MW koja se koristi za potrebe NIS-ovih postrojenja.\nU skladu sa reputacijom jedne od najvećih energetskih kompanija u jugoistočnoj Evropi, NIS u okviru Bloka Energetika od 2013. godine realizuje program efikasnog korišćenja gasnih resursa, koji podrazumeva izgradnju mini elektrana, odnosno kogeneracionih modula na naftno-gasnim poljima širom Srbije. Oni rade na principu pretvaranja gasa u električnu i toplotnu energiju, što predstavlja energetski efikasan i ekološki način proizvodnje. Struja proizvedena u mini elektranama isporučuje se u javnu distributivnu mrežu, a osim u Srbiji, NIS od 2016. godine trguje električnom energijom i na tržištima Rumunije, Mađarske, Slovenije, Bosne i Hercegovine i Crne Gore, dok je strateški cilj kompanije proboj na tržišta svih EU zemalja u regionu.\nUkupan nivo ulaganja NIS-a u program izgradnje malih elektrana u Srbiji dostigao ukupno 15 miliona evra, a njihova snaga iznosi 14,5 MW, što je dovoljno za snabdevanje strujom čak 20 hiljada domaćinstava\n„Proizvodnja struje u mini elektranama jedan je od projekata na koji smo posebno ponosni u NIS-u. Gas koji zbog sadržaja ugljen dioksida i azota od preko 50% ranije nije bio korišćen i spaljivao se na bakljama, sada upotrebljavamo za dobijanje električne i toplotne energije čime povećavamo efikasnost naše kompanije. Sa druge strane, iz istog razloga je značajno smanjena i emisija štetnih gasova u atmosferu, pa time ovaj segment biznisa ima i značajnu ekološku komponentu“, izjavio je Aleksej Belov, direktor Bloka Energetika u NIS-u.


Briga o deci i mladima je briga o budućnosti – RTV Centar Srem\nBriga o deci i mladima je briga o budućnosti\n18/10/2020 sofija Ruma 0\nZadatak svakog odgovornog društva, pa tako i lokalnih zajednica, jeste briga o najmlađima, njihovom odrastanju, vaspitanju i obrazovanju. U moderno doba, koje je brzo, dinamično i zahtevno, neophodna je i dodatna podrška roditeljima koji brinu o egzistenciji porodice. Opština Ruma se pokazala kao odličan primer brige o deci, koji su počeli da slede i drugi gradovi i opštine u Srbiji. S obzirom na stabilan budžet, Opština Ruma je deci ove opštine omogućila besplatan boravak u objektima PU „Poletarac“. Praksa besplatnog vrtića je započeta 2018. godine i pošto je pokazala dobre rezultate, nastavila se do danas. Ranije su roditelji izdvajali za boravak dece u vrtiću po 3 000 dinara za prvo i drugo dete, dok je sada porodični budžet za ovaj iznos rasterećeniji što posebno znači roditeljima sa nižim mesečnim primanjima.\nSaradnja sa Predškolskom ustanovom za vaspitanje i obrazovanje je kontinuirana i stalno se unapređuje. Lokalna samouprava svake godine izdvaja sredstva za adaptaciju i uređenje objekata, ali i sufinansira projekte koji su od značaja za mališane.\nOve godine, u avgustu, na sednici Opštinskog veća u Rumi, pola miliona dinara je iz budžetskih rezervi usmereno je ka Ustanovi za predškolsko vaspitanje i obrazovanje “Poletarac” za realizaciju projekta “Podrškom do jednakih mogućnosti”. Ovaj rumski vrtić je još u novembru prošle godine konkurisao za projekat inkulzivnog predškolskog vaspitanja i obrazovanja kod Ministarstva prosvete i Svetske banke, a projekat je vredan 5,6 miliona dinara. Opština Ruma je sa 500.000 dinara sufinansirala adaptaciju prostora u objektu „Livade“, gde će biti smeštena deca iz marginalizovanih grupa i deca kojima do sada vrtić nije bio dostupan.\nPodsetimo, od ove godine „Zelene jaslice” u Rumi, nemaju više svoj prepoznatljiv izgled po kome su dobile ime. Zgrada ovog vrtica je, zahvaljujući Opštini dobila novi sjaj. Izvedeni su radovi na obnovi fasade i celokupne spoljašnjosti objekta. Za ovu namenu, iz budžeta, izdvojeno je oko 600.000 dinara.\nPredsednik Opštine Ruma, prilikom obilaska radova na obnovi fasade tog objekta, istakao je da se koristi prilika da se, dok vrtić ne radi u punom kapacitetu, uredi spoljna fasada i stolarija tamo gde je to potrebno. Kako je naglasio, cilj radova i ulaganja u objekte vrtića jeste uspostavljanje najboljih mogućih uslova za boravak dece u njima.\nNizom planiranih aktivnosti koje lokalna samouprava sprovodi, u središte pažnje se postavljaju i deca školskog uzrasta kao i njihovi problemi i izazovi sa kojima se susreću tokom školovanja. Bitan izdatak na godišnjem nivou, posebno roditeljima sa više dece, predstavlja kupovina udžbenika. Sa druge strane, škole izdvajaju sredstva za kupovinu opreme i adaptaciju prostora neophodnih za odvijanje nastave. Imajući to u vidu, lokalna samouprava nastoji da olakša školovanje učenicima osnovnih i srednjih škola, njihovim roditeljima, kao i da unapredi i osavremeni nastavni proces.\n“Opština Ruma je pokazala da je projekat besplatnog vrtića održiv i zato u 2020. godini ide korak napred, omogućavajući besplatne udžbenike za sve osnovce”, izjavio je nakon usvajanja Odluke o budžetu za 2020. godinu Stevan Kovačević, predsednik Skupštine Opštine Ruma. On je dodao da, iz godine u godinu, opštinski budžet raste, te da će se trend razvoja nastaviti i u narednoj godini.\n“To je značajan doprinos relaksaciji porodičnog budžeta, ali to je, pre svega, i naš doprinos popravljanju politike nataliteta odnosno populacione politike u našoj opštini“, istakao je tada Kovačević. Već u septembru 2020. godine Opština Ruma se mogla pohvaliti da je opština koja svojim osnovcima može da priušti besplatne udžbenike.\nSvim osnovnim školama sa teritorije rumske opštine, ove godine su u Gradskoj kući dodeljeni računari i računarska oprema, za koju je iz budžeta Opštine izdvojeno oko 1 200 000 dinara. Nabavljeno je 20 racunara, 2 kopir aparata, 1 platno za projektor, 9 štampača i 2 multifunkcionalna uređaja. Namera Opštine Ruma je da ovom donacijom modernizuje nastavu i nastavnom kadru olakša rad.\nU Gradskoj kući u Rumi tada je održan i sastanak predsednika Opštine Ruma i direktora osnovnih škola, gde su, pored preuzimanja nove računarske opreme, imali priliku i da iznesu neke nove nedostatke pri radu i potencijalne probleme, ali i da cuju sugestije, primedbe i pohvale od strane predsednika opštine, Slađana Mančića.\nMančić je tom prilikom podsetio da je Opština prethodnih godina mnogo novca uložila u školske objekte i modernizaciju kabineta, te da će tako biti i u narednom periodu.\nŽaklina Negovanović, predsednik aktiva direktora osnovnih i srednjih škola, istom prilkom je istakla da se Opština Ruma oduvek trudi da pomogne školama i da veruje da će se ta tradicija nastaviti, te da će Opština izlaziti u susret svim potrebama osnovnih i srednjih škola. Žaklina je naglasila i da je ova donacija veoma korisna jer će umnogome olakšati rad u školama u kojima su računari zastareli u odnosu na nove aplikacije koje se sada koriste.\nNedavno je, između ostalih školskih objekata, rekonstruisana i sportska sala u OŠ „Zmaj Jova Jovanović“ u Rumi. Predsednik Opštine Ruma, Slađan Mančić, prilikom obilaska radova je istakao da će se u lokalnoj samoupravi truditi da izađu u susret svakom zahtevu za ulaganje u objekte za osnovno obrazovanje, jer u budžetu postoji 14.500.000 dinara opredeljenih za tu namenu.\nSpomenuta sredstva raspoređena su tako da se odgovori na priorite obrazovnih i vaspitnih ustanova koje se Opštini obraćaju za pomoć, ili ih lokalna samouprava prepoznaje kao takve. Pritom, vodi se računa o najboljem interesu dece i njihovom kvalitetnom obrazovanju i uslovima u kojima borave tokom nastave ili u vrtićima, a najavljena su i nova ulaganja i saradnja za naredni period.


Svjetska banka odobrila BiH 36 miliona dolara za borbu protiv korone - Srpskacafe\nSvjetska banka odobrila BiH 36 miliona dolara za borbu protiv korone\nPetak, 24.04.2020., 12:34 Petak, 24.04.2020., 12:41\nSvjetska banka (WB) odobrila je paket pomoći za Bosnu i Hercegovinu vrijedan 36,2 miliona dolara, potvrdili su danas iz kancelarije Svjetske banke u Sarajevu uz pojašnjenje kako je pomoć namijenjena suočavanju sa pandemijom prouzročenom korona virusom.\nOko 48 000 ljudi biće najteže pogođeno\nSredstva, odobrena kroz hitan projekt namijenjen borbi protiv Covida-19 u BiH, biće utrošena za povećanje izolacijskih kapaciteta u bolnicama, nabavku novih kreveta za intenzivnu skrb s respiratorima, uspostavu novih namjenskih laboratorija za testiranje te za nabavku druge medicinske opreme i materijala.\nUz to će dio novca iz ovog paketa Svjetske banke biti izdvojen kao pomoć za 48 hiljada građana BiH, koliko se procjenjuje da će najteže biti pogođeni finansijskom posljedicama pandemije te im se mora osigurati novčana podrška kroz socijalne naknade.\nKancelarija Svjetske banke u BiH istovremeno navodi da nastavlja raditi na prilagodbi postojećih operacija i finansiranja, posebno u zdravstvenom sektoru, kako bi pomogao vlastima da pruže odgovor na probleme prouzročene pandemijom, posebno u gospodarskom sektoru.\n– Iako je pandemija u jeku, uspjeli smo pripremiti ovaj početni paket pomoći kako bi se odgovorilo na pandemiju – kazao je Emanuele Salinas, direktor kancelarije WB u Sarajevu.


Sajam privrede, poljoprivrede i turizma u Kotor Varošu - KVorum.net / Kotor-Varoš -\nSajam privrede, poljoprivrede i turizma u Kotor Varošu\nAutor: Slaven Šubara / Datum: 21.03.2017. 14:16\nU Kotor Varošu će 31. marta i 1. aprila biti održan regionalni sajam privrede, poljoprivrede i turizma. Sajam "Kotor Varoš 2017" organizuju Razvojna agencija opštine Čelinac i Područna privredna komora Banjaluka. Na Sajmu pod sloganom "Pokrenimo privredu" očekuje se učešće više od 250 privrednika i ekonomista iz Republike Srpske i zemalja okruženja, predstavnika institucija Srpske, BiH, Srbije, Crne Gore, Hrvatske, Grčke, Kine, Italije, Rusije, NJemačke, Švajcarske, kao i brojnih ambasada i investitora.\nDirektor Razvojne agencije opštine Čelinac Aleksandar Branković rekao je da su centralne teme ove godine investicioni projekti energetskog sektora i sektora zelenih investicija, regionalni energetski projekti kroz regionalnu saradnju, regionalno napredovanje, poslovni sastanci kompanija cijelog regiona, saradnja po modelu javno-privatnog partnerstva.\n"Teme sajma biće obnovljivi izvori energije i ubrzani razvoj tržišta energije iz biomase, ali i energetska efikasnost, kao i novi pristup problematici finansiranja projekata", naveo je Branković.\nOn je dodao da će paralelno biti održan i Sajam poljoprivrede, na kome će izlagači, poljoprivredni proizvođači i lokalne zajednice upoznati posjetioce o trenutnim projektima i dostupnim sredstvima za razvoj agrara i poljoprivrede.\nPrethodna vijest: Slađana Šubara i u naredne četiri godine direktorica Osnovne škole ”Sveti Sava” Sljedeća vijest: I pored nedavnog upozorenja građanima, registrovan požar na teritoriji opštine Kotor Varoš


Britanski parlament / Foto: Pixabay.com\nBritanski parlament juče je zadao novi težak udarac premijerki Terezi Mej pošto je ponovo ubedljivo odbacio sporazum o Bregzitu koji je ona postigla s Evropskom unijom.\nProtiv sporazuma o uslovima izlaska Velike Britanije iz EU glasao je 391 poslanik, a za 242, prenosi BBC. Kada se parlament 15. januara prvi put izjašnjavao o sporazumu, protiv su glasala 432 poslanika, a za 202. Mej nije uspela da ubedi tvrde pristalice Bregzita iz svoje Konzervativne stranke da podrže sporazum, kao ni severnoirsku Demokratsku unionističku partiju (DUP) koja podržava njenu manjinsku vladu. Protiv sporazuma juče je glasalo oko 75 članova Konzervativne stranke, svih 10 poslanika DUP, kao i opozicioni laburisti i Škotska nacionalna stranka. Glasanje je usledilo posle sastanka Mej i najviših zvaničnika EU u ponedeljak u Strazburu. Britanska premijerka je tada izjavila da je obezbedila pravno obavezujuće promene sporazuma o Bregzitu koje se odnose na sporno pitanje granice dve Irske, ali to očigledno nije bilo dovoljno britanskim poslanicima. Istakla je da je postignut dogovor prema kojem EU neće moći da vremenski neograničeno zadrži Veliku Britaniju u carinskoj uniji putem “bekstopa”, mehanizma predviđenog da spreči uspostavljanje tvrde granice između Irske i Severne Irske posle Bregzita, zadržavanjem Severne Irske u jedinstvenom tržištu i carinskoj uniji do postizanja drugačijeg sporazuma Velike Britanije i EU.\nMeđutim, sam tekst sporazuma o Bregzitu ostao je nepromenjen, a nade Mej da će ga poslanici podržati raspršio je britanski pravobranilac Džefri Koks kada je izjavio da promene koje je Mej dogovorila u Strazburu smanjuju rizik da će Velika Britanija ostati vezana za pravila EU, ali ga ne eliminišu, navodi AP. Rezultat jučerašnjeg glasanja znači da će se britanski poslanici danas izjašnjavati da li da Velika Britanija napusti EU 29. marta bez sporazuma. Ako parlament odbaci i izlazak iz EU bez sporazuma, na glasanju sutra odlučivaće se o tome li da se od EU traži odlaganje Bregzita za najviše tri meseca. Mej je posle jučerašnjeg glasanja kazala da će poslanici danas moći da glasaju po svojoj savesti umesto da slede stav stranke. Lider opozicionih laburista Džeremi Korbin rekao je da Mej treba da raspiše vanredne izbore, prenosi BBC. Glavni evropski pregovarač za Bregzit Mišel Barnije izjavio je da je EU učinila sve što je mogla i da su pripreme za razlaz bez sporazuma sada važnije nego ikada pre. Portparol predsednika Evropskog saveta Donalda Tuska nadovezao se na Barnijeovu izjavu, navodeći da je bilo “teško videti šta EU još može da učini”. On je rekao da će EU razmotriti produženje roka za izlazak Velike Britanije iz EU, ako London to zatraži, ali je dodao da će 27 članica Unije očekivati “verodostojno opravdanje” za takav potez.\nInače, izlazak Velike Britanije iz EU bez sporazuma podržavaju pristalice Bregzita koje navode da bi to oslobodilo zemlju od pravila EU i omogućilo joj da vodi nezavisnu globalnu trgovinsku politiku. S druge strane, ekonomisti strahuju da bi takozvani tvrdi Bregzit naneo štetu britanskoj ekonomiji, carinama i drugim trgovinskim barijerama koje bi bile postavljene između Velike Britanije i EU, njenog najvećeg trgovinskog partnera. Na kratke staze, došlo bi do zastoja u britanskim lukama i nestašice svežih proizvoda, a na duge staze vlada kaže da bi scenario Bregzita bez dogovora oborio ekonomiju za šest do devet odsto tokom 15 godina, u odnosu na ostanak u EU, navodi AP. Agencija ocenjuje da je malo verovatno da će se poslanici odlučiti za ovu opciju, budući da je prošlog meseca parlament usvojio amandman, doduše neobavezujući, koji isključuje Bregzit bez sporazuma. A za odlaganje Bregzita na najviše tri meseca biće potrebna saglasnost svih ostalih 27 članica EU koje nerado gledaju na mogućnost da se odlaganje otegne do posle izbora za Evropski parlament, krajem maja.\nProtesti načeli režim, ali do stvarne promene je dugačak putSeča stabala na površini na kojoj je planirana izgradnja gondole


Zvezda hoće ''pola tima'' fantastičnih ''Orlića''! - Sportske.net\nZvezda hoće ''pola tima'' fantastičnih ''Orlića''!\nGeneralni direktor Crvene zvezde Zvezdan Terzić potvrdio je danas da je klub iz Ljutice Bogdana zainteresovan za još jednog istaknutog člana naše U20 reprezentacije koja blista na ''Mundijalitu''!\nZvezda predstavila Rendulića: "Došao sam u najveći klub!"Partizan se sveti Zvezdi zbog Rendulića?Da li je moguće - ''Grof'' hteo da odmah ode iz Zvezde?!Šok za šokom za Partizan, u Zvezdinoj režiji!Salcburg "kvari" posao Zvezdi?\nSvi smo ovih dana oduševljeni sjajnim igrama selekcije Veljka Paunovića na Svetskom U20 prvenstvu, a očigledno, oduševljenje ne kriju ni u Crvenoj zvezdi, koja bi da u narednoj sezoni u svojim redovima ima većinu igrača iz tog sastava.\nOd ''Orlića'' koji su već članovi Crvene zvezde ističu se, pre svih, golman Predrag Rajković, štoper Vukašin Jovanović, kao i vezista Marko Grujić. Tu je i drugi golman Manojlović, a treba dodati i da bi Luka Jović i Mihajlo Ristić bili članovi ove ekipe da zbog zdravstvenih problema nisu morali da otkažu učešće na ovom takmičenju.\nAli, u aktuelnom prelaznom roku, uprava Crvene zvezde želi još trojicu U20 reprezentativaca Srbije!\nVeć je odranije poznato interesovanje beogradskih crveno-belih za Mijata Gaćinovića i Mirka Ivanića iz Vojvodine, a danas je generalni direktor vicešampiona Srbije Zvezdan Terzić potvrdio i da u Ljutice Bogdana sve ozbiljnije razmišljaju i o sjajnom levom beku Nemanji Antonovu, koji je član OFK Beograda.\nCrvena zvezda je najpre za tu poziciju želela Milana Rodića iz Zenita, ali posle sjajnih igara Antonova na ''Mundijalitu'', moguće je da upravo on bude konkurencija Dušanu Anđelkoviću za mesto u timu u narednoj sezoni.\n"Milan Rodić nam je prva opcija za levog beka. Potreban nam je igrač na toj mestu koji ima izbalansiranu ofanzivu i defanzivu, fizički moćan, ali i dobar u skoku zbog prekida. Ako ne uspemo da ga dovedemo, sigurno ćemo se ozbiljno fokusirati na Nemanju Antonova'', preneo je RTS Terzićevu izjavu.


Sarajevo: poziv za učešće u fokus grupama – STUDOMAT.ba\nSarajevo: poziv za učešće u fokus grupama\nFokus grupe o javnim uslugama i društvenoj odgovornosti lokalnih vlasti u Sarajevu. Svi učesnici fokusnih grupa dobiti će naknadu od 10,00 KM za učešće.\nU svrhu provedbe istraživačkog projekta o javnim uslugama i društvenoj odgovornosti lokalnih vlasti održati će se nekoliko fokus grupa od 11. do 13. oktobra u Sarajevu. Fokus grupe održavaju se u organizaciji US alumni asocijacije u BiH koja zajedno sa Institutom za međunarodni urbani razvoj (I2UD) i Co-PLAN Institutom za razvoj okoliša, provodi istraživanje u BiH, a pod pokroviteljstvom Odjela za socijalni razvoj Svjetske banke.\nCilj održavanja fokus grupa je identifikacija stavova i mišljenja građana i NVO aktivista o navedenoj temi. Učesnicima u fokus grupama zagarantovana je privatnost, te će svi rezultati istraživanja biti koristeni isključivo u istraživačke svrhe. Rad fokus grupa će se snimati kako bi se mogli pripremiti materijali za kasniju obradu podataka.\nUslov učešća u fokus grupi je da živite u Sarajevu i da pripadate jednoj od sljedećih kategorija:\n• Mladi (18 do 26 godina)\n• Radite ili volontirate u NVO sektoru (prednost pojedincima koji rade sa gore navedenim kategorijama)\n• Zaposleni s niskim primanjima\n• Etničke manjine u Sarajevu (svi osim Bošnjaka)\nTakođer, posebno se pozivaju izbjegle i raseljene osobe i penzioneri da se prijave za učešće.\nPozivamo vas da izdvojite jedan sat vašeg vremena i učestvujete u fokus grupi. Broj učesnika u fokus grupi je ograničen, te svi pojedinci koji žele da učestvuju u fokusnoj grupi moraju se prethodno prijaviti. Vašu prijavu za učešće možete poslati na email elma.demir@gmail.com ili putem telefona na broj 062 469 613. U prijavi trebate navesti vaše ime i prezime, godinu rođenja, zanimanje i radni status, te trebate navesti i općinu u Sarajevu u kojoj živite kao i kategoriju kojoj pripadate (sa datog spiska).\nDodatne informacije o mjestu i tačnom vremenu održavanja fokus grupa će odabrani učesnici dobiti nakon prijave.


Realizacija donacije Republike Turske – Izgradnja igrališta za decu s posebnim potrebama u parku kod autobuske stanice | Oko Nas\nRealizacija donacije Republike Turske – Izgradnja igrališta za decu s posebnim potrebama u parku kod autobuske stanice\nDanas su započeli građevinski radovi na izgradnji igrališta za decu sa posebnim potrebama u parku kod autobske stanice u Vrbasu. Ukupna vrednost investicije iznosi 8.254.450 dinara i realizovaće se u dve faze. U prvoj fazi, koja treba da počne ove nedelje, biće urađene podloge za igrališta, pristupne staze i parkovska LED rasveta. Vrednost radova prve faze iznosi 4.578.683 dinara sa pdv-om. Druga faza obuhvata nabavku i ugradnju mobilijara i kreće odmah nakon završetka prve. Vrednost radova u drugoj fazi je 3.675.767 dinara.\nU pitanju je donacija Republike Turske i njene agencije TIКA, rezultat uspešne poslovne i kulturne saradnje koju je opština Vrbas ostvarila u poslednjih godinu dana sa Ambasadom Republike Turske u Beogradu, a za koju se nada da će uskoro biti nastavljena realizacijom zajedničkih poslovnih projekata.\n„Ovo je lep početak realizacije zajedničkih projekata. Predstavnici Ambasade Republike Turske su tokom razgovora iskazali spremnost za pomoć u pronalaženju potencijalnih investitora za ulaganje u prehrambenu i tekstilnu industriju, kao i za izgradnju logističkog centra za turske autoprevoznike u blizini Auto-puta E-75 na teritoriji Opštine Vrbas“, kazao je predsednik Opštine Vrbas, Milan Glušac.\nNakon završetka radova Opština Vrbas investiraće u dodatno oplemenjivanje ovog parka ukrasnim rastinjem, a biće zasađena i „zelena ograda“ oko parka. Igralište će sadržati i fitnes sprave za decu: simulatore jahanja, njihanja i hodanja, tvister i veliki točak, koji služe za razvoj motoričkih sposobnosti kod dece. Ove sprave biće postavljene na sigurnosnu gumenu podlogu površine 230m2. Drugi deo igrališta sadržaće tipski mobilijar za decu i to: multifunkcionalnu penjalicu, tobogan, ljuljaške i klackalice. Projektno-tehničku dokumentaciju obezbedila je opština Vrbas, a stručni nadzor radova vršiće Odeljenje za komunalne i građevinske poslove opštinske uprave Vrbas.\nPrethodni članakNovo izdanje regionalnog lista Bačka Press – 19. brojSledeći članakVrbas i Feketić našli se na „Putevima dobra“ ruskih umetnika


Inspekcija vrši kontrolu posjedovanja odobrenja za rad kod svih prodavača – Kakanj-X\nInspekcija vrši kontrolu posjedovanja odobrenja za rad kod svih prodavača\nZadnja izmjena 20 sep, 2019 235\nOdsjek za inspekcije Općine Kakanj vrši redovne kontrole posjedovanja odobrenja za rad kod prodavača tekstilne i druge robe na prostoru tzv. tekstilne pijace koja se nalazi na poligonu iznad Osnovne škole “Hamdija Kreševljaković” u Kaknju.\nNa ovom prostoru subotom, ali i drugim danima, prodaju vrši oko 80 prodavača, od čega 20 iz Kaknja, a 60 iz drugih općina, najviše iz Visokog i Zenice.\nSvi prodavači trebaju imati odobrenje za rad i moraju biti uvedeni u sistem kao što je to slučaj sa registriranim radnjama tekstilne i druge robe, no kontrolom je ustanovljeno da značajan broj prodavača na tekstilnoj pijaci nema odobrenje za rad.\nProtekle subote tržišna inspekcija je kontrolisala 23 prodavača iz Kaknja, Visokog i Zenice, te izdala nekoliko prekršajnih naloga u iznosu od 300 KM, te nekoliko rješenja kojima se naređuje pribavljanje odobrenja za rad.\nTokom kontrole koja je obavljena uz asistenciju policije, zabilježeno je verbalno vrijeđanje inspektora, odbijanja pokazivanja lične karte, napuštanje štandova i sl.


KOMS: 39% mladih za članstvo Srbije u EU, 33% protiv\nCentar savremene politike (European Western Balkans) 13.08.2021.\nBEOGRAD – Na pitanje da li podržavaju ulazak Srbije u EU, 39% mladih (15-30 godina) podržava, 33% nije za ulazak, dok 28% mladih ne zna, navodi se u Alternativnom izveštaju o položaju i potrebama mladih za 2021. koji je juče objavila Krovna organizacija mladih Srbije (KOMS).\nOvo predstavlja promenu u odnosu na prošlogodišnji Alternativni izveštaj, kada je podršku članstvu je davalo 33% mladih, dok mu se protivilo 46%.\n“Ukoliko se uporede rezultati sa prethodnim godinama, prekinut je trend pada podrške članstvu i ponovo je više mladih koji podržavaju ulazak Srbije u EU nego onih koji ne podržavaju, što je Alternativni izveštaj poslednji put zabeležio 2018. godine”, navodi se u izveštaju.\nIpak, dodaje se da mladi i dalje podržavaju članstvo manje u odnosu na opštu populaciju.\nNa pitanje kakva im je prva reakcija na pojam EU, 49% mladih odgovara da je neutralna, da je negativna odgovara 30%, a da je pozitivna samo 21%. I ovde je došlo do pada negativne reakcije u odnosu na 2020. godinu, kada ju je imalo 40% ispitanika.\n“Opšta ocena je da se, u odnosu na 2020. godinu, pozitivan stav mladih o EU nije toliko povećao koliko se smanjio negativan stav, odnosno povećao broj mladih koji zauzimaju neutralan stav prema EU. Nalazi iz 2021. bliži su nalazima iz ranijih izdanja Alternativnog izveštaja (2017–2019), što ukazuje na to da je 2020. godina možda bila izuzetak po intenzitetu negativne reakcije prema EU. Jedno od mogućih objašnjenja ove pojave jeste reakcija medija u Srbiji na sporost EU u dopremanju pomoći Srbiji tokom prvih nedelja pandemije koronavirusa, što je dobilo izrazito negativan tretman u većini medija”, stoji u izveštaju.\nNa pitanje zašto Srbija još nije postala članica EU, najviše mladih (58,1%) se slaže da je to zato što Srbija ne želi da prizna nezavisnost Kosova. Sledi ocena da Srbija nije sporvela neophodne reforme za članstvo (57,9%) i da ne ispunjava kriterijume demokratije i vladavine prava (56%).\nVećina mladih za demokratiju, ali i za jakog lidera\nNa pitanje da li je demokratija najbolji oblik vladanja, 44% mladih odgovara da jeste, 27% da nije a 24% da ne zna. Upitani da li je Srbiji potreban jak vođa i lider koga će narod slediti, pozitivno odgovara 49% mladih a negativno 34%.\n“Nakon što je 2019. i 2020. godine više od polovine mladih smatralo da je Srbiji potreban jak vođa, taj broj je sada ponovo ispod 50%. Generalni trendovi – da većina mladih smatra da je demokratija najbolji oblik vladanja, ali i da je Srbiji potreban jak vođa – nastavljaju se i u ovom izveštaju”, navodi se.\nU spoljnoj politici, ubedljiva većina (45%) mladih smatra da Srbija treba da balansira između istoka i zapada. Oko 17% smatra da Srbija treba u spoljnoj politici da se osloni na Rusiju i Kinu, a 13% na EU i SAD.\nUpitani šta bi podržali u hipotetičkoj situaciji u kojoj bi Srbija morala da se opredeli između istoka i zapada, mladi su polarizovani – 48% bi odabralo zapad, a 52% istok.\nKada je reč o politici Srbije prema Kosovu, najpopularnija opcija i ove godine je da Srbija treba da nastavi na povlačenju priznanja (26,7%), sledi opcija da radi na pomirenju Srba i Albanaca a pitanje statusa ostavi za kasnije (21,9%) i da u odgovarajućem momentu povrati punu vlast na Kosovu vojnim sredstvima (18,7%). Podršku priznanju Kosova pruža 6,8% mladih.\nKada je reč o saradnji sa NATO-om, 51% mladih smatra da Srbija ne treba da ima nikakvu saradnju sa ovim vojnim savezom, 23% je protiv članstva ali ne i protiv saradnje, a 7% podržava članstvo Srbije u NATO.\nPicula: Utisak je da se Beograd lakše solidariše sa agresorom, nego sa žrtvom\nIzglasana rezolucija EP o Srbiji: Napredak u pregovorima tek posle sankcija Rusiji i reformi vladavine prava\nNeizvesna sudbina Ministarstva za ljudska i manjinska prava i društveni dijalog\nDostupan 85. broj biltena Progovori o pregovorima „Između Evropske unije i Rusije - Igra sa otvorenim kartama“\nTokom češkog predsedavanja EU samit u Pragu, spoljna politika i reforme ostaju uslov za napredak Srbije


Džamija nije sporna, ali jeste osmanska arhitektura\nSve manje mesta za klanjanje u postojećim džamijama u Prištini\nNa Kosovu se danima vodi polemika o izgradnji centralne džamije u Prištini koju glavni grad do sada nije imao. Polemika se ne vodi oko pitanja treba li džamija da se izgradi ili ne, već se rasprava vodi o njenoj osmanskoj arhitekturi i urbanističkom planu.\nPrethodni saziv Skupštine opštine Prištine je 2012. Islamskoj zajednici Kosova dodelio parcelu za izgradnju centralne džamije. U međuvremenu, Islamska zajednica je izabrala projekat osmanske arhitekture turske Diyanet Fondacije, koja liči na džamiju Mimar Sinana u Edirnu, u Turskoj. Vrednost projekta, kako kažu u opštini, je oko 40 miliona evra, a finansiraće ga Islamska zajednica Turske.\nU sklopu projekta, pored džamije u kojoj može da klanja do 10.000 osoba, predviđena je i izgradnja dvorišta, galerija, podzemnog parkinga, pomoćnog dela džamije, sale za konferencije, administracije, dveju garsonjera, dvospratne biblioteke, učionice i prodavnice.\nOdmah pri dodeli parcele, postavljen je kamen temeljac, ali izgradnja još uvek nije počela. U Islamskoj zajednici su rekli da se čekalo da opština odobri projekat i da se izda dozvola za njenu izgradnju.\nU opštini su, međutim, rekli da postoje nedoumice u vezi projekta, odnosno oko toga da li je on u skladu sa urbanističkim planom naselja Dardanija u kojoj treba da se gradi, što je u blizini glavne pošte.\nZbog polemika u medijima, ali i peticije grupe građana koji su protiv izgradnje džamije na osnovu aktuelnog projekta, na zahtev gradonačelnika Prištine, Špenda Ahmetija, projekat su danas Skupštini predstavili predstavnici Islamske zajednice, nakon čega je usledila rasprava.\nResulj Redžepi, generalni sekretar Islamske zajednice, kazao je da rasprava o izgradnji centralne džamije traje 17 godina i da je sada poslednji trenutak da se sa njenom izgradnjom počne.\nUkoliko se izgradi po izabranom projektu Islamske zajednice, biće to najveća džamija na Balkanu, kazao je Redžepi, te je pozvao odbornike da podrže projekat Islamske zajednice.\nKamen temeljac centralne džamije u Prištini\nOn je kazao da je projekat urađen na osnovu date lokacije i parcele.\n„Potrebna nam je vaša podrška, kako bi sutra glavni grad imao jedan simbol čime bi se identifikovao. Trebate da nam verujete – znamo više i bolje o tome šta nam je trenutno potrebno“, kazao je Redžepi.\nOn je dodao da građanima Prištine nedostaju džamije, zbog toga što je sve manje mesta za klanjanje u postojećim džamijama.\nS druge strane, gradonačelnik Prištine, Špend Ahmeti podsetio je da je prošla opštinska administracija dodelila parcelu za izgradnju džamije, da od 81 prijavljenog projekta u prvom krugu nijedan nije izabran, da bi se kasnije izabrao projekat po modelu džamije u Edirnu.\nOn je dodao da, s obzirom da se radi o najvećem verskom objektu na Kosovu, ovo pitanje prevazilazi opštinski mandat, te je istakao da je potreban konsenzus po svim pitanjima u vezi projekta. Tadašnji gradonačelnik Isa Mustafa je Islamsku zajednicu obavestio da se konkurs ne odvija po dogovorenim kriterijumima.\n„Niko ne raspravlja o lokaciji ili o tome da li treba se gradi džamija. Ta rasprava je okončana. Džamija će da se izgradi, ali mislim da je dobro da Islamska zajednica to predstavi odbornicima. Ova džamija je najveći verski objekat koji će da se izgradi, to je iznad naših mandata i zainteresovani smo da ovo pitanje okončamo“, istakao je.\nAhmeti je kazao da je sva polemika počela nakon redovnog sastanka njegove partije, pokreta Samoopredeljenje sa Islamskom zajednicom, kada su ga mediji optužili da je podlegao pritiscima da prokrijumčari dozvolu za izgradnju džamije.\nTokom rasprave, odbornici Skupštine opštine Prištine podržali su izgradnju džamije, ali ne i to da se ona gradi sredstvima Turske ili po modelu iz Turske. Kako su rekli, Kosovo je trebalo po svom modelu i svojim sredstvima da izgradi centralnu džamiju. Upućene su kritike i na to da veličina džamije nije u skladu sa dodeljenom površinom.\nKako je gradonačelnik rekao, Islamska zajednica smatra da ceo proces može da se vrati na nulu ukoliko krenu pregovori o novoj lokaciji, što bi obeshrabrilo vernike.\nSkupština Prištine nema ovlašćenja da donosi dalje odluku, već je na odeljenju urbanizma da odluči o izdavanju dozvole za početak izgradnje džamije.


Moskva proteruje italijanskog diplomatu - Sputnjik Srbija\n00:41 07 Maj 2021\nMoskva proteruje italijanskog diplomatu\n12:37 26.04.2021 Preuzmite kraći link\nRusija proteruje zaposlenog u italijanskoj ambasadi kao odgovor na slične poteze Rima. On mora da napusti zemlju u roku od 24 časa, saopštilo je Ministarstvo spoljnih poslova Rusije.\nKao odgovor na proterivanje diplomata iz Italije, Rusija je za personu non grata proglasila pomoćnika atašea za odbranu i pomorskog atašea pri ambasadi ove države u Moskvi, navodi se u saopštenju.\n„Italijanski ambasador u Moskvi Paskvale Teračano pozvan je 26. aprila u Ministarstvo spoljnih poslova Rusije, gde mu je uručena nota Ministarstva kojom se za personu non grata proglašava pomoćnik atašea odbrane, pomorski ataše u ambasadi Italije u Ruskoj Federaciji K. Pačifiči, u svojstvu recipročne mere na neprijateljske i ničim izazvane postupke italijanskih vlasti u vezi sa vojnim atašeom pri ruskoj ambasadi u Rimu. Navedenom oficiru naređeno je da napusti teritoriju Ruske Federacije u roku od 24 sata“, precizira se u noti Ministarstva spoljnih poslova Rusije.\nKrajem marta Ministar spoljnih poslova Italije Luiđi di Majo saopštio je da je Italija odlučila da protera iz zemlje dvojicu službenika ruske ambasade.\nKomanda specijalnih snaga karabinijera pre toga je saopštila da su po nalogu rimskog tužilaštva privedeni italijanski vojnik i ruski oficir koji radi u italijanskoj prestonici. Prema saopštenju specijalnih snaga, italijanski državljanin nalazi se u pritvoru, dok je u toku provera „stranog državljanina zbog njegovog diplomatskog statusa“.\nRusija: Žao nam je zbog proterivanja diplomata iz Italije\nproterivanje diplomata, Italija, Rusija


Auto servis “PCR”nalazi se na adresi Ticaninova 22a u Sremskoj Mitrovici i bavi se servisiranjem i održavanjem svih vrsta putničkih i lakih dostavnih vozila. Servis je specijalizovan za mehaniku, dijagnostiku, vulkanizerske usluge i redovne servise, a pored pomenutih usluga, bavi se i prodajom ulja i rezervnih delova, pretežno za francuska vozila.\nKrajem 2018. godine, servis “PCR” postaje član servisne mreže TQAS, dobivši novi vizuelni identitet u skladu sa prepoznatiljivim standardom koji karakteriše sve servise u Totalovoj mreži, kako u Srbiji tako i širom sveta.\nZahvaljujući dobroj reputaciji koju servis uživa među svojim klijentima i dugogodišnjoj saradnji sa Totalom, partnerstvo koje se zasnivalo na prodaji Totalovih ulja ovim projektom dobija novu dimenziju čiji je cilj da krajnjim korisnicima garantuje dosledno visok nivo usluge kroz kontinuirano usavršavanje kadrova i podršku servisu, kao i originalnost proizvoda pod brendom Total.\nPored pomenutog, dodatni benefit za servise u mreži je podrška kroz razne marketinške akcije, što za krajnje korisnike znači da će uživati posebne pogodnosti i akcije koje će biti organizovane u okviru servisne mreže.


Ne gostujem često po televizijama - Istinomer\n„Ne gostujem često po televizijama, više odgovaram na pitanja novinara i ovakvu priliku kod vas na televiziji uvek želim da iskoristim.”\nKao gost Happy televizije, Aleksandar Vučić je govorio o širokom sprektru tema, između ostalog i o istoriji Hilandara i Aleksandru Obrenoviću, svom dolasku na vlast i sprovedenim reformama, a u jednom trenutku obratio se molbom voditeljskom paru emisije “Ćirilica”:\nProverili smo koliko je tačna predsednikova tvrdnja i koliko je gostovanja u televizijskim studijima imao u protekloj godini.\nKoliko puta je često?\nProšlu godinu predsednik je počeo i završio studijskim nastupima u emisiji “Novo jutro” na Pinku; inače je to emisija u kojoj je najčešće gostovao u prethodnih 12 meseci, i to šest puta.\nUkupan broj pojavljivanja predsednika Vučića u TV studijima u 2020. godini je 37, uključujući i gostovanja u predizbornom programu, poput emisije Izbori 2020 na drugom program Radio-televizije Srbije, ali ne računajući plaćene termine i obraćanja kakvo je bilo “Završno obraćanje Aleksandra Vučića pred izbore 2020”.\nPredsednik Srbije najviše se “odomaćio” u studiju televizije Pink (11 gostovanja); osim u Novom jutru, predsednik je bio u Hit tvitu 4 puta i jednom u specijalnoj emisiji Vreme korone.\nPoznato je da predsednik voli da ustaje rano, što se vidi i u analizi gostovanja – nakon Novog jutra, najčešće je dolazio u jutarnji program televzije Prva (5 puta), a na istoj TV stanici bio je 3 puta gost emisije Prva tema što po kriterijumu učestalosti prisustva predsednika predsednika tu televiziju stavlja na drugo mesto, zajedno s Prvim programom Radio-televizije Srbije.\nInače, RTS1 je u svom studiju ugostio predsednika 8 puta, i to po dva puta kao gosta centralnog Dnevnika i emisije Intervju, a po jednom je bio u jutarnjem Dnevniku i emisijama Oko, Upitnik i Četvrtkom u 9.\nIzvor fotografije: Kolaž Nova.rs, instagram/budućnostsrbijeav\nNa televiziji Happy Vučić je bio 3 puta, svaki put u emisiji Ćirilica, dok je na televiziji O2, odnosno sada B92 gostovao 2 puta u emisiji Fokus.\nJedno gostovanje Vučić je imao na televiziji KCN1 (emisija “Na kraju dana sa Đukom”), a u toku predizborne kampanje našao se i na RTV Pančevo u emsiji “Lice nacije”, na RTS 2 u već pomenutoj predizbornoj emsiji, ali i na Radioteleviziji Vojvodine u emisji “Pravi ugao”. Predsednik je gostovao i na crnogorskoj televiziji Vijesti, a to gostovanje preneo je i Pink svojim gledaocima.\nSva otvaranja i zatvaranja\nAnalizom Istinomera obuhvaćena su samo studijske emisije, te u zbir predsednikovih medijskih pojavljivanja nisu ušle višeminutne “izjave”, poput skoro polusatnog intervjua u Vašingtonu koji je prenosila uživo televizija Pink ili desetominutna izjava za dnevnik RTS-a povodom učešća delegacije Srbije na skupu u Davosu.\nUkoliko se izuzme jun, tokom kojeg je zbog izbora predsednik najčešće posećivao televizije, mesec s najviše gostovanja je april, dok se frekventnost značajno smanjila u oktobru i novembru – samo po jedno gostovanje u studiju.\nIpak, i u oktobru kada je jedini TV studio koji je video predsednika bio onaj u crnogorskim Vijestima, predsednik je još 19 puta bio glavni akter informativnih programa.\nObilazio je gradilišta bolnica, posećivao domaćinstva, obraćao se javnosti posle sednice predsedništva Srpske napredne stranke i sastanaka s direktorima kovid bolnica i članovima Nacionalnog konventa o EU, povodom imenovanja nove mandatarke i objavljivanja sastava nove vlade.\nOsim toga, prisustvovao je taktičkim vežbama Vojske Srbije, otvarao kuću Bana Jelečića i “Galeriju Beograd”, zatvarao “Dečiju nedelju 2020”. Sve te aktivnosti predsednik je obavljao pred objektivima kamera, a najčešće i u uključenjima uživo Pink televizije.\nU novembru je dodeljivao ordenje, nadgledao građevinske radove, postavljao kamen temeljac, govorio na sahrani patrijarha Irineja, prisustvovao taktičko–pokaznoj vežbi Antiterorističke jedinice.\nBio je 13 puta u živim prenosima Pinka, a skoro sva ta uključenja ispratila je i televizija B92.\n“Više odgovaram na pitanja novinara”\nPitanja koliko i kako predsednik odgovara na pitanja novinara nisu bila predmet analize Istinomera. Samo podsećamo na video koji je Istinomer napravio pre godinu dana.\nIako se pojam “često” može tumačiti na različite načine i mada ne postoje precizno definisani kriterijumi za procenu frekventnosti pojavljivanja nekog vršioca vlasti u televizijskim studijima, na osnovu navedenih podataka i dugih sati koje je predsednik proveo na malim ekranima, Vučićevu izjavu da “ne gostuje često po televizijama” Istinomer ocenjuje kao – kratke noge.\nAleksandar Vučić predsednik Srbije Pink "Ćirilica" Gostovanja


EU osudila nasilje u Libiji\n22 februar, 2011\nSastanak ministara inostranih poslova zemalja članica EU\nEvropska unija nije zaplašena prijetnjom režima u Tripoliju da će, ukoliko Brisel nastavi sa podrškom demonstrantima, ukinuti saradnju na zaustavljanju imigranata koji se nastoje domoći evropskog tla. Tako je nakon skupa evropskih ministara vanjskih poslova put Libije odaslana poruka da bi režim, umjesto prijetnjama, trebao da se bavi legitimnim zahtjevima vlastitog naroda.\nTon i atmosferu tek završenom ministarskom skupu u Briselu dala su dramatična zbivanja u Libiji, čime su se članovi Vijeća ministara bavili tokom najvećeg dijela skupa. Nakon toga, čula su se obećanja pomoći, ali samo onim državama sjevera Afrike, gdje su demokratski procesi uzeli maha. To, očito, sa Libijom još nije slučaj, upućuju evropske poruke, medju kojima je posebno jasna ona koju je izrekla visoka predstavnica EU Ketrin Ešton.\n"Osudjujemo represiju koja je u toku, usmjerenu protiv demonstranata u Libiji, nasilje i ubistva civila. Pozivamo da se odmah prestane sa upotrebom sile protiv naroda. Sloboda govora, pravo na mirno okupljanje, ljudska prava i osnovne ljudske slobode za sva ljudska bića moraju biti poštovani i zaštićeni. Tim legitimnim zahtjevima ljudi za reformama se mora odgovoriti na odgovarajući način, otvarajući put dijalogu."\nČlanice EU strahuju od novog talasa imigranata\nUvjerenje je u Briselu je da libijski režim šalje prazne prijetnje, boreći se za vlastito preživljavanje. Medjutim, to ne nosi odgovor na pitanje: Ko će sada Evropljanima garantovati kontrolu imigranata koji namjeravaju sa sjevera Afike, preko mora krenuti put Evrope? Prvi hladan tuš je došao nakon demokratskih promjena u Tunisu, kada su hiljade Tunižana zaposjele italijansko ostrvo Lampeduzu, nepunih stotinjak kilometara udaljeno od afričke obale.\nAlarmirana je tada cijela Unija, stavljena u pogon agencija Frontex, sa svojim osmatračima i graničarima. Medjutim, strahuje se, malo šta će pomoći u slučaju novog, ovaj put libijskog vala imigranata. A tu se već govori o više od pola miliona već postojećih afričkih imigranata u Libiji, kojima bi se u nastojanju da se domognu Evrope, mogla pridružiti ozbiljna masa samih Libijaca.\nTa pitanja će dominirati i skupom evropskih ministara unutrašnjih poslova, zakazanom za dva dana u Briselu, dok se evropska javnost pita da li se ponavlja tromost njenih llidera u odgovoru na dramatična zbivanja u evropskom susjedstvu. Otvaraju se i nove afere, poput belgijske gdje je tek izašlo na vidjelo da je jedna ovdašnja fabrika oružja prije par godina napravila milionski izvoz oružja libijskom režimu, istog onog kojim se sada ubijaju demonstranti.


Uvoz vode i sokova smanjen za 15 posto – TVSA.BA\nSubota, 2 Jula, 2022 3:31\nNaslovna/Vijesti/Biznis/Uvoz vode i sokova smanjen za 15 posto\nUvoz vode i sokova smanjen za 15 posto\nPetak, 1 Januara 2021, 8:22\nUvoz vode i sokova u 2020. godini smanjen je za oko 25 miliona KM ili 15 posto, ali je vanjskotrgovinska razmjena BiH u ovom sektoru i dalje veoma nepovoljna i rezultirala je deficitom od oko 102 miliona KM.\nUslijed pandemije smanjen je ukupan obim vanjskotrgovinske razmjene, pa se smanjenje uvoza i izvoza bilježi i kada je riječ o vodi i bezalkoholnim pićima.\n– Za jedanaest mjeseci ove godine izvezeno je vode i sokova u ukupnoj vrijednosti od 43.457.000 KM, što je manje za 5.000.457 KM ili deset posto u odnosu na isti period prethodne godine. Istovremeno je uvoz iznosio 145.514.278 KM i manji je za 24.948.836 KM ili 15 posto – rekli su za Fenu u Vanjskotrgovinskoj komori BiH.\nVodu i sokove uglavnom uvozimo iz Srbije i EU (Hrvatska, Slovenija).\nVode i sokovi čine tri posto izvoza, dok u ukupnom uvozu udio sokova iznosi sedam posto ili 10.430.376 KM.\nGledajte Novogodišnji program Televizije Sarajevo\nNova godina na Times Squareu proslavljena u virtualnom okruženju


Banja Luka /Lavrov: Protiv smo vještačkog izbora - ili ste s nama ili s Rusijom / Radio Sarajevo\n21. 09. 2018. u 18:34:00 Fena\nNakon sastanka s entitetskim predsjednikom Miloradom Dodikom i drugim zvaničnicima RS-a, Lavrov je rekao da Rusija nije pokušavala da promijeni Dejtonski sporazum, niti da, kako je dodao, očuva elemente protektorata nad BiH, već se u svim međunarodnim institucijama bori da očuvanje osnovnih principa 'Dejtona'.\n"BiH je, uskladu s Dejtonskim sporazum, priznata kao nezavisna i suverena i samostana država", rekao je Lavrov i dodao da smatra nedopustivnim mogućnost da „Zapad imenuje visokog predstavnika BiH, koji smije da ukida bilo koje odluke postignute u direktnom dogovoru tri naroda“.\n"Stalno vidimo prvrženost Dodika Dejtonskom sporazum...Nedopustive su akcije raznih vanjskih igrača, koji pokušavaju da narodima na Balkanu nametnu vještački izbor – ili ste s nama ili s Ruskom Federacijom", rekao je on.\nTagovi: Sergej Lavrov Banja Luka Rusija BiH državna posjeta\nBiH / Lavrov stigao u Banja Luku\nPosjete / Lavrov i Crnadak: Rusija i BiH opredijeljene za unapređenje saradnje\nBiH / Ivanić: Rusija je zainteresirana da pomogne BiH\n! / Džaferović uputio saučešće Erdoganu: U molitvama i mislima smo s turskim narodom\n... / Komšić uputio telegram saučešća Erdoganu nakon zemljotresa u Turskoj\nFHMZ / Nakon jutarnjeg mraza, još jedan proljetni dan u januaru


Menjaju se sporni udžbenici koji negiraju hrvatski, bosanski i crnogorski jezik\nMinistarstvo prosvete zatražilo je od izdavača udžbenika za srpski jezik za osmi razred osnovne škole da do sredine maja izmene sporni deo sadržaja u vezi sa nazivima južnoslovenskih jezika.\nTo je učinjeno nakon reagovanja Zaštitnika građana povodom zaštite prava nacionalnih manjina.\nU saopštenju Zaštitnika građana se navodi da je po pritužbi Nacionalnog saveta hrvatske nacionalne manjine pokrenut postupak kontrole pravilnosti i zakonitosti rada Zavoda za unapređivanje obrazovanja i vaspitanja i nadležnog ministarstva, kojim je utvrđeno da je u spornom udžbeniku navedeno “da se Hrvati, Bošnjaci i Crnogorci koriste srpskim jezikom ali ga nazivaju hrvatskim, bosanskim i crnogorskim jezikom”.\n“Zaštitnik građana je, u preporukama za otklanjanje nedostataka, od Ministarstva prosvete zatražio da do početka naredne školske godine povuče iz upotrebe ovaj udžbenik”, navodi se u saopštenju.\nU obaveštenju o postupanju po preporukama Zaštitnika građana, resorno ministarstvo navodi da je Zavod za unapređivanje obrazovanja i vaspitanja izdavačima ovih udžbenika uputio smernice da “izmena dela sadržaja u udžbenicima za srpski jezik za osmi razred osnovne škole treba da predstavlja narativno objašnjenje podele južnoslovenskih jezika, bez tabele ili liste”.\nResorno ministarstvo dalje navodi da je Zavod izdavačima ostavio rok do 15. maja 2022. godine da podnesu zahtev za utvrđivanje da novo izdanje odobrenog udžbenika sadrži izmene, kao i da je od izdavača zatraženo “da za sve primerke ovih udžbenika koji su još uvek na tržištu obezbede ispravku objavljenog teksta i da odštampanu ispravljenu stranicu pripoje postojećoj stranici u udžbeniku“.


Kia najavila krosover iz porodice Ceed\nKia je objavila prvu skicu novog krosovera, koji dolazi kako bi obogatio popularnu porodicu modela Ceed.\nOd samog početka razvoja modela Ceed pre petnaest godina u Kiji su razmišljali o mogućim varijantama karoserije. Dizajneri iz dizajnerskog centra u Frankfurtu slobodno su istraživali različite mogućnosti.\nSada je postojećim varijantama Ceeda dodata još jedna. Gregori Giom, potpredsednik dizajna u Kia Motors Europe, objašnjava: “Tu je još jedan stil, još jedan tip vozila, koji zaslužuje da postane novi član porodice Ceed. Igraće ulogu, koja je potrebna kako bi Ceedova gama postala još jača i uzbudljivija i još privlačnija evropskim kupcima. Ovakav dizajn u porodici Ceed još nije viđen. To je sledeće veliko iznenađenje iz Kie.”\nDolaskom novog Ceeda, Ceeda Sportswagon i ProCeeda Kijin najprodavaniji model ne namerava da se zaustavi – najnoviji član porodice ponovo će da uzdrma tržište. Novi Ceed krosover uskoro dobija ime, a zatim sledi i njegovo zvanično predstavljanje.